
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 153 


9 Ιουλίου 1996 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 190 

Οργανισμός Σχολής Μετεκπαίδευσης και Επιμόρφωσης 
Ελληνικής Αστυνομίας και συναφή θέματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ. 4 του Ν. 2226/1994 
“Εισαγωγή, εκπαίδευση και μετεκπαίδευση σης Σχολές της 
Αστυνομικής Ακαδημίας και στο Τμήμα Ανθυποπυραγώντης 
Πυροσβεστικής Ακαδημίας και άλλες διατάξεις” (Α -122). 

2. Τις διατάξεις του άρθρου 11 παρ. 1, εδάφια α και στ 
και των άρθρων 28 παρ. 4,35 παρ. 2,43 παρ. 3 και 53 παρ. 
1 του Ν. 1481/1984 “Οργανισμός Υπουργείου Δημόσιας 
Τάξης" (Α -152), όπως το άρθρο 11 αντικαταστάθηκε με 
το άρθρο 1 παρ. 1 του Ν. 1590/1986 (Α - 49). 

3. Τις διατάξεις του άρθρου 1 παρ. 2 του Ν. 1590/1986 
(Α-49). 

4. Τις διατάξεις του Π.Δ. 108/1994 (Α-82) και του Π.Δ. 
82/1993 “Περιορισμός συναρμοδιότητας κατά την έκδο¬ 
ση των κανονιστικών διαταγμάτων και αποφάσεων σε θέ¬ 
ματα αρμοδιότητας των Υπουργείων Προεδρίας της Κυ¬ 
βέρνησης και Δημόσιας Τάξης” (Α - 36). 

5. Τις διατάξεις του άρθρου 29Ατου Ν. 1558/1985 “Κυ¬ 
βέρνηση και Κυβερνητικά Όργανα” (Α - 137), το οποίο 
προστέθηκε με το άρθρο 27 του Ν. 2081/1992 (Α -154). 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

7. Την υπ’ αριθ. 246/1996 γνωμοδότηση του Συμβουλίου 
της Επικράτειας, ύστερα από πρόταση των Υπουργών 
Οικονομικών και Δημόσιας Τάξης, αποφασίζουμε: 

ΤΜΗΜΑ Α’ 

ΟΡΓΑΝΩΣΗ - ΑΡΜΟΔΙΟΤΗΤΕΣ ΣΧΟΛΗΣ 
ΚΕΦΑΛΑΙΟ Α’ 

ΑΠΟΣΤΟΛΗ - ΔΙΟΙΚΗΣΗ - ΟΡΓΑΝΩΣΗ 
Αρθρο 1. 

Αποστολή. 

Αποστολή της Σχολής Μετεκπαίδευσης και Επιμόρφω¬ 


σης Ελληνικής Αστυνομίας είναι η μετεκπαίδευση, επι¬ 
μόρφωση και εξειδίκευση του προσωπικού της Ελληνι¬ 
κής Αστυνομίας με σκοπό τη διαρκή ενημέρωση αυτού 
στα σύγχρονα αστυνομικά θέματα και προβλήματα 
γενικού ή ειδικού ενδιαφέροντος , ώστε να ανταποκρί- 
νεται πλήρως στα καθήκοντά του. 

Άρθρο 2. 

Έδρα - Υπαγωγή - Διοίκηση. 

1. Η Σχολή Μετεκπαίδευσης και Επιμόρφωσης Ελληνι¬ 
κής Αστυνομίας εδρεύει στο Νομό Αττικής, λειτουργεί σε 
επίπεδο Αστυνομικής Διεύθυνσης και υπάγεται στην 
Αστυνομική Ακαδημία. Τα Τμήματα της Σχολής είναι ισό¬ 
τιμα με Αστυνομικά Τμήματα. 

2. Οι προϊστάμενοι των Υπηρεσιών της προηγούμενης 
παραγράφου, όταν δεν ορίζεται διαφορετικά σης διατά¬ 
ξεις του παρόντος διατάγματος, έχουν τα καθήκοντα και 
τις αρμοδιότητες των προϊσταμένων των ισότιμων 
Υπηρεσιών. 

Άρθρο 3. 

Συγκρότηση. 

1. Η Σχολή Μετεκπαίδευσης και Επιμόρφωσης Ελληνι¬ 
κής Αστυνομίας συγκροτείται από: 

α. Το Επιτελείο. 

β. Τα Τμήματα Μετεκπαίδευσης και Επιμόρφωσης. 

2. Το Επιτελείο διαρθρώνεται εσωτερικά στα εξής Τμή¬ 
ματα: 

α. Εσωτερικών ΛειτουργιώΝ. 

β. Σπουδών - Δημοσίων Σχέσεων. 

γ. Διαχείρισης Χρηματικού - Υλικού. 

3. Σε κάθε Τμήμα Μετεκπαίδευσης και Επιμόρφωσης 
λειτουργεί Γραφείο Γραμματείας, το οποίο έχει ως απο¬ 
στολή την γραμματειακή εξυπηρέτηση αυτού και την υ¬ 
ποβοήθηση του έργου του Επιτελείου. 

4. Στη Σχολή Μετεκπαίδευσης και Επιμόρφωσης λει¬ 
τουργεί το Περιφερειακό Ιατρείο, σύμφωνα με τις διατά¬ 
ξεις των άρθρων 27-32 του Π .Δ. 584/1985 (Α-204) και του 
άρθρου 10 του παρόντος δ/τος. 

5. Στη Σχολή Μετεκπαίδευσης και Επιμόρφωσης λει¬ 
τουργεί και το Εκπαιδευτικό Συμβούλιο σύμφωνα με τις 
διατάξεις του άρθρου 44 του παρόντος διατάγματος. 

ΚΕΦΑΛΑΙΟ Β’ 

ΑΡΜΟΔΙΟΤΗΤΕΣ - ΚΑΘΗΚΟΝΤΑ 

Άρθρο 4. 

Διοικητής της Σχολής. 

Ο Διοικητής της Σχολής έχει τα ακόλουθα καθήκοντα: 
α. Ασκεί τη Διοίκηση της Σχολής και μεριμνά για την εκ¬ 
πλήρωση της αποστολής της. 

β. Είναι υπεύθυνος έναντι του Διευθυντή της Αστυνομι¬ 
κής Ακαδημίας για την εύρυθμη και αποδοτική λειτουργία 
της Σχολής. 

γ. Βεβαιούταιγιατην εκπαιδευτική ικανότητα του διδα¬ 
κτικού προσωπικού και υποβάλλει προτάσεις για την αντι¬ 
κατάσταση ή απόλυση των υστερούντων. 

δ. Τοποθετεί στα Τμήματα της Σχολής το μετατιθέμενο ή 
τοποθετούμενο σε αυτή αστυνομικό ή πολιτικό προσωπικό. 

ε. Γνωματεύει κατά τα οριζόμενα στο άρθρο 44 παρ. 2 
του παρόντος. 

Άρθρο 5. 

Υποδιοικητής Σχολής. 

Ο Υποδιοικητής της Σχολής είναι άμεσος βοηθός του 
Διοικητή, σε θέματα σχετικά με τη διοίκηση και την εκπαί¬ 
δευση. Ειδικότερα έχει τις εξής αρμοδιότητες: 

α. Είναι υπεύθυνος έναντι του Διοικητή της Σχολής για 
την κανονική εκτέλεση των καθηκόντων του. 

β. Επιβλέπει για την ακριβή εφαρμογή του προγράμμα¬ 
τος μετεκπαίδευσης και παρακολουθεί τη συμπεριφορά 
και την επίδοση των εκπαιδευομένων. 

γ. Επιβλέπει για την κανονική διεξαγωγή της εσωτερι¬ 
κής υπηρεσίας, την τάξη και πειθαρχία και παρακολουθεί 
αν εφαρμόζονται οι διατάξεις των σχετικών κανονισμών 
και οι διαταγές του Διοικητή. 

δ. Εισηγείταιτην έκδοση των αναγκαίων διαταγών σχε¬ 
τικά με την μετεκπαίδευση και επιβλέπει για την εκτέλεσή 
τους, σύμφωνα με τις οδηγίες του Διοικητή. 

ε. Παρίσταται σε όσο το δυνατό περισσότερες παραδό¬ 
σεις μαθημάτων, εφαρμογές και ασκήσεις, για να σχημα¬ 
τίζει προσωπική αντίληψη σχετικά με την πρόοδο και από¬ 
δοση του διδακτικού προσωπικού. 

στ. Ενεργεί επιθεωρήσεις στις αίθουσες διδασκαλίας, 
γυμναστήρια, βιβλιοθήκη και λοιπούς χώρους των κτιρια- 
κών εγκαταστάσεων της Σχολής και βεβαιώνεται για την 
επάρκεια και κανονική λεπουργίατους. 

ζ. Επιβλέπει την κανονική καταχώριση της βαθμολογίας 
στα βιβλία βαθμολογίας, την εξαγωγή των αποτελεσμά¬ 
των των εξετάσεων και τη σύνταξη των πινάκων επιτυχό- 
ντων και αποτυχόντων. 

η. Διατυπώνει, στο τέλος κάθε εκπαίδευσης, τη γνώμη 
του στο Διοικητή της Σχολής για την απόδοση και ικανό¬ 
τητα του διδακτικού προσωπικού και των αξιωματικώντης 
Σχολής. 

θ. Ελέγχει τα υπηρεσιακά βιβλία της Σχολής, σύμφωνα 
με τις διαταγές του Διοικητή. 

Άρθρο 6. 

Υπασπιστής. 

1. Υπασπιστής της Σχολής ορίζεται με διαταγή του 
Διοικητή αυτής κατώτερος αξιωματικός και έχει τις εξής 
αρμοδιότητες: 

α. Βοηθά το Διοικητή και Υποδιοικητή στην εκπλήρωση 


των καθηκόντωντους και τους τηρεί ενήμερους για τις γε- 
νόμενες προσκλήσεις, τις οφειλόμενες επισκέψεις, πα¬ 
ρουσιάσεις και παραστάσεις αυτών. 

β. Φροντίζει, όταν είναι αναγκαίο, την επικοινωνία του 
Διοικητή με δημόσιες αρχές και ιδιώτες και εκτελεί κάθε 
άλλη υπηρεσία που του ανατίθεται. 

γ. Μεριμνά για τη σύνταξη των εμπιστευτικών και ημε¬ 
ρήσιων διαταγών του Διοικητή της Σχολής, σύμφωνα με 
τις οδηγίες του και την κοινοποίησή τους, όπου απαιτεί¬ 
ται. 

δ. Ρυθμίζει τις ενώπιοντου Διοικητή παρουσιάσεις και ε¬ 
πισκέψεις, εφόσον δεν έχει διαταχθεί διαφορετικά. 

ε. Συνεργάζεται με το Τμήμα Σπουδών-Δημοσίων 
Σχέσεων σε θέματα εθιμοτυπίας της Σχολής, 
στ. Τηρείτο εξής βιβλία: 

(1) Ημερήσιων διαταγών, 

(2) Επιθεωρήσεων Σχολής. 

2. Ο Υπασπιστής, λόγω των ειδικών καθηκόντων του, 
δεν εναλλάσσεται με τους συναδέλφους του σε εσωτερι¬ 
κές και εξωτερικές υπηρεσίες της Σχολής. 

3. Τον Υπασπιστή, απόντα ή κωλυόμενο, αναπληρώνει 
άλλος κατώτερος αξιωματικός, που ορίζεται με διαταγή 
του Διοικητή της Σχολής. 

Άρθρο 7. 

Αρμοδιότητες Τμημάτων. 

1. Το Τμήμα Εσωτερικών Λειτουργιών έχει τις εξής αρ¬ 
μοδιότητες : 

α. Χειρίζεται τα θέματα και τις υποθέσεις του προσωπι¬ 
κού, διεξάγει τη σχετική αλληλογραφία και τηρεί το αρ¬ 
χείο. 

β. Μεριμνά για την κατάρτιση, τήρηση και εφαρμογή 
των σχεδίων ασφαλείας των εγκαταστάσεων της Σχολής. 

γ. Φροντίζει για τη διάταξη των τακτικών και έκτακτων υ¬ 
πηρεσιών του προσωπικού της Σχολής, 
δ. Μεριμνά για τη διακίνηση της αλληλογραφίας, 
ε. Μεριμνά για την οργάνωση και επίβλεψη της κίνησης 
των οχημάτων της Σχολής. 

στ. Μεριμνά για την εξασφάλιση των βοηθητικών λει¬ 
τουργιών της Σχολής σε συνεργασία και με τα άλλα Τ μή¬ 
ματα του Επιτελείου. 

2. Το Τμήμα Σπουδών- Δημοσίων Σχέσεων έχει τις εξής 
αρμοδιότητες: 

α. Παρακολουθεί την πιστή εφαρμογή του προγράμμα¬ 
τος εκπαίδευσης. 

β. Καταρτίζει σε συνεργασία με τους διδάσκοντες κα¬ 
θηγητές τα θέματα, τα οποία θα αποτελέσουν αντικείμε¬ 
νο ατομικής ή ομαδικής εργασίας των σπουδαστών. 

γ. Καταρτίζει τα ωρολόγια προγράμματα και τα προ¬ 
γράμματα των εξετάσεων και μεριμνά για την προπαρα- 
σκευή, οργάνωση και κανονική διεξαγωγή αυτών. 

δ. Συντάσσει το πρόγραμμα διαλέξεων γενικής μορφώ- 
σεως και επισκέψεων για τους εκπαιδευόμενους και μερι¬ 
μνά για την εξεύρεση κατάλληλων ομιλητών. 

ε. Ενεργεί για την έγκαιρη υποβολή προτάσεων για το 
περιεχόμενο της εκπαίδευσης και το διδακτικό προσωπι¬ 
κό της Σχολής. 

στ. Συντάσσει τον απολογισμό της εκπαίδευσης, 
ζ. Παρακολουθεί για την έγκαιρη προσέλευση και απο¬ 
χώρηση των διδασκόντων καθηγητών. 
η. Φυλάττειτα βιβλία βαθμολογίας των σπουδαστών. 

θ. Εισηγείται την προμήθεια των αναγκαίων συγγραμ¬ 
μάτων και βιβλίων καθώς και του κατάλληλου εκπαιδευτι¬ 
κού υλικού. 

ι. Χειρίζεται θέματα που σχετίζονται με τη λειτουργία 
του Εκπαιδευτικού Συμβουλίου, όπως αυτά προσδιορίζο¬ 
νται στις οικείες διατάξεις του παρόντος. 

ια. Μεριμνά για την καλαίσθητη εκτύπωση διατριβών, 
μελετών, σχεδίων και λοιπών εργασιών που ανατίθενται 
στους εκπαιδευόμενους. 

ιβ. Επιμελείται της εκτύπωσης των πτυχίων ή βεβαιώσε¬ 
ων που απονέμονται στους εκπαιδευόμενους. 

ιγ. Π ροετοιμάζει τα μέσα και υλικά για τις εξετάσεις της 
Σχολής. 

ιδ. Αναπαράγει διαλέξεις και σημειώσεις των διδασκό¬ 
ντων καθηγητών. 

ιε. Μεριμνά για την καλή συντήρηση, αξιοποίηση και α¬ 
ποδοτική χρησιμοποίηση των οπτικοακουστικών μέσων. 

ιστ. Παρακολουθεί την εξέλιξη της επιστήμης στο χώρο 
των οπτικοακουστικών και λοιπών μέσων και εισηγείται 
τον εφοδιασμό της Σχολής με αυτά. 

ιζ. Μελετά τις εργασίες των μετεκπαιδευομένων και 
προτείνει την αξιοποίηση από την υπηρεσία των αξιόλο¬ 
γων προτάσεων που περιλαμβάνονται σ αυτές. 

ιη. Τηρεί τη βιβλιοθήκη και φυλάττειτο εκπαιδευτικό υ¬ 
λικό, όπως ταινίες, βιντεοταινίες, κασέτες και δισκέτες α¬ 
στυνομικού ενδιαφέροντος και περιεχομένου. 

ιθ. Ο ργανώνει τις διάφορες εκδηλώσεις της Σχολής, 
σύμφωνα με τις οδηγίες και εντολές του Διοικητή της 
Σχολής, σε συνεργασία με το Διοικητή του οικείου Τμή¬ 
ματος Μετεκπαίδευσης και Επιμόρφωσης. 

κ. Είναι υπεύθυνο για την εκτύπωση των προσκλήσεων 
των διαφόρων εορταστικών εκδηλώσεων της Σχολής και 
την αποστολή τους σταπροσκαλούμενα πρόσωπα, σε συ¬ 
νεργασία με τον Υπασπιστή της Σχολής. 

κα. Μεριμνά για τη φωτογραφική, κινηματογραφική ή 
βιντεοσκοπική κάλυψη των κάθε μορφής εκδηλώσεων 
της Σχολής και τηρεί αρχείο φωτογραφιών, κασετών και 
ταινιών. 

κβ. Χειρίζεται θέματα έχοντα σχέση με την προβολή του 
έργου της Σχολής μέσω των μέσων μαζικής ενημέρωσης. 

3. Το Τμήμα Χρηματικού - Υλικού έχει τις εξής αρμοδιό¬ 
τητες : 

α. Μεριμνά για την προμήθεια και την κατανομή των ε¬ 
φοδίων και υλικών του προσωπικού. 

β. Μεριμνά για την προμήθεια, την καλή λειτουργία, τη 
συντήρηση και την ασφαλή φύλαξη όλων των απαραίτη¬ 
των μέσων, μηχανημάτων, οπλισμού και υλικών που απαι¬ 
τούνται για τις ανάγκες της Σχολής. 

γ. Φροντίζει για τη συντήρηση των εγκαταστάσεων και 
των χώρων της Σχολής. 

δ. Μεριμνά για τη μισθοδοσία του προσωπικού της 
Σχολής και την αποζημίωση του διδακτικού προσωπικού. 

ε. Διαχειρίζεται την πάγια προκαταβολή και το χρηματι¬ 
κό γενικά της Σχολής. 

στ. Μεριμνά για την προμήθεια και διαχείριση χαρτοσή¬ 
μου, ενσήμων και υπευθύνων δηλώσεων του Ν. 
1599/1986. 

ζ. Διαχειρίζεται τις δαπάνες γενικά της Σχολής. 

4. Μέχρι τη μηχανογράφηση του υλικού της Ελληνικής 
Αστυνομίας η Σχολή Μετεκπαίδευσης και Επιμόρφωσης 
εξυπηρετείται διαχειριστικά από τη Σχολή Αστυφυλάκων. 


Άρθρο 8. 

Διοικητές Τμημάτων Μετεκπαίδευσης και 
Επιμόρφωσης 

Ο Διοικητής κάθε Τμήματος Μετεκπαίδευσης και Επι¬ 
μόρφωσης της Σχολής έχει τις εξής υποχρεώσεις: 

α. Είναι υπεύθυνος για την ακριβή εφαρμογή του προ¬ 
γράμματος μετεκπαίδευσης που καταρτίζει η Διεύθυνση 
Εκπαίδευσης. 

β. Παρακολουθεί το ενδιαφέρον και την επίδοση των 
σπουδαστών και λαμβάνει ή εισηγείται στο Διοικητή της 
Σχολής Μετεκπαίδευσης και Επιμόρφωσης τα αναγκαία 
για την εύρυθμη λειτουργία του Τμήματος και τη βελτίω¬ 
ση της εκπαίδευσης μέτρα. 

γ. Εκτελεί τις εντολές και οδηγίες του Διοικητή της 
Σχολής Μετεκπαίδευσης και Επιμόρφωσης και αντιμετω¬ 
πίζει μέσα στα πλαίσια των αρμοδιοτήτων του τα θέματα 
διοικητικής μέριμνας των σπουδαστών ή εισηγείται ανά¬ 
λογα μέτρα στη διοίκηση της Σχολής. 

δ. Μεριμνά για την πειθαρχία, την τάξη και το κανονικό 
της στολής των μετεκπαιδευομένων. 

ε. Ο ρίζει την εσωτερική υπηρεσία του Τμήματός του και 
επιβλέπει για την κανονική διεξαγωγή αυτής. 

στ. Δέχεται προτάσεις καθηγητών ή σπουδαστών που 
αφορούν τη βελτίωση της εκπαίδευσης και υποβάλλει α¬ 
ντίστοιχες προτάσεις στο Διοικητή της Σχολής. 

Άρθρο 9. 

Επόπτες Σχολείων. 

Ως Επόπτες Σχολείων ορίζονται βαθμοφόροι με διατα¬ 
γή του οικείου Διοικητή και έχουν τις εξής υποχρεώσεις: 
α. Προετοιμάζουν τις αίθουσες διδασκαλίας, 
β. Μεριμνούν για την ακριβή εφαρμογή του προγράμ¬ 
ματος. 

γ. Εκτελούν τις εντολές και οδηγίες του Διοικητή του 
Τμήματος Μετεκπαίδευσης και Επιμόρφωσης. 

δ. Αντιμετωπίζουν τα θέματα διοικητικής μέριμνας των 
σπουδαστών. 

ε. Επιβλέπουν από πλευράς πειθαρχίας και τάξεωςτους 
μετεκπαιδευομένους. 

Άρθρο 10. 

Υγειονομική Υπηρεσία. 

1. Η Υγειονομική Υπηρεσία έχει και τις εξής αρμοδιότη¬ 
τες πέραν εκείνων που ορίζονται στον οικείο κανονισμό: 

α. Ενεργεί ιατρική εξέταση των μετεκπαιδευομένων και 
ενημερώνει το Διοικητή για το αποτέλεσμα αυτής. 
Σκοπός της εξέτασής αυτής είναι η συνεχής παρακολού¬ 
θηση της κατάστασης της υγείας αυτών. 

β. Τηρείτο ατομικά δελτία ασθενειών του προσωπικού 
της Σχολής και των μετεκπαιδευομένων. 

2. Ο υγειονομικός αξιωματικός της Σχολής έχει και τα 
εξής καθήκοντα: 

α. Συμμετέχει σε εκδρομές των εκπαιδευομένων, αν αυ¬ 
τό ζητηθεί από το Διοικητή της Σχολής. 

β. Καλύπτει ιατρικά την εκτέλεση βολών και τις λοιπές 
εκδηλώσεις της Σχολής. 

Άρθρο 11. 

Λέσχη. 

1. Στη Σχολή Μετεκπαίδευσης και Επιμόρφωσης λει¬ 
τουργεί λέσχη σύμφωνα με τις ισχύουσες διατάξεις. 

2. Για την εξυπηρέτηση των αναγκών των εκπαιδευόμε¬ 
νων στη λέσχη δύναται να αναπτύσσονται και να λειτουρ¬ 
γούν κουρείο, ραφείο, υποδηματοποιείο και καθαριστήριο. 

ΚΕΦΑΛΑΙΟ Π 

ΕΣΩΤΕΡΙΚΕΣ ΥΠΗΡΕΣΙΕΣ ΣΧΟΛΗΣ 
Άρθρο 12. 

Αξιωματικός Υπηρεσίας. 

1. Καθήκοντα Αξιωματικού Υπηρεσίας της Σχολής εκτε- 
λούν εκ περιτροπής, πέρα από τα κύρια καθήκοντά τους, 
οι Υπαστυνόμοι Α και Β ,οι Ανθυπαστυνόμοι και οι Αρχιφύ- 
λακες που υπηρετούν σ αυτή. 

2. Ο Αξιωματικός Υπηρεσίας μεριμνά για την εξυπηρέ¬ 
τηση των λειτουργικών αναγκών της Σχολής, καθώς και 
για τη φρούρηση αυτής. 

3. Τα ειδικότερα καθήκοντα και οι υποχρεώσεις του 
Αξιωματικού Υπηρεσίας είναι τα εξής: 

α. Κατά την ανάληψη υπηρεσίας ενημερώνεται από τον 
προκάτοχό του για κάθε θέμα που ανάγεται στα καθήκο¬ 
ντά του, παραλαμβάνει τον αναγκαίο οπλισμό και τον α¬ 
πόρρητο φάκελο Αξιωματικού Υπηρεσίας και υπογράφει 
το τηρούμενο βιβλίο παράδοσης και παραλαβής. 

β. Δεν απομακρύνεται από το κατάστημα της Σχολής και 
διανυκτερεύει σε ιδιαίτερο θάλαμο. 

γ. Βεβαιώνεται ότι όλοι οι εκτελούντες εσωτερική υπηρε¬ 
σία, αστυνομικοί, είναι ενήμεροι των υποχρεώσεών τους 
και ότι εκτελούν κανονικά τα καθήκοντά τους. Προς τούτο 
ενεργεί και επιθεωρήσεις, ιδίως κατά τις νυκτερινές ώρες. 

δ. Ό ταν απουσιάζουν από τη Σχολή ο Διοικητής ή οι άλ¬ 
λοι ανώτεροι του και διαταχθεί συναγερμός ή συμβεί άλ¬ 
λο έκτακτο ή απρόοπτο γεγονός, λαμβάνει αμέσως και 
χωρίς καθυστέρηση κάθε αναγκαίο, κατά την κρίση του, 
μέτρο προς αντιμετώπιση της κατάστασης, φροντίζοντας 
συγχρόνως να ενημερώσει με το ταχύτερο μέσο τον 
Διοικητή και να ειδοποιήσει τους λοιπούς αξιωματικούς 
και γενικά το εμπλεκόμενο προσωπικό της Σχολής. 

ε. Επιβλέπει για την κανονική λειτουργία των εγκατα¬ 
στάσεων της Σχολής, καθώς επίσης και για την αποκατά¬ 
σταση τυχόν βλαβών των κπριακών εγκαταστάσεων, εξα¬ 
κριβώνοντας συγχρόνως και την αιτία της φθοράς. 

στ. Επιβλέπει να μην εισέρχονται ξένα πρόσωπα στο κτι- 
ριακό συγκρότημα της Σχολής χωρίς άδεια και μεριμνά ό¬ 
πως οι επισκέπτες των μετεκπαιδευομένων παραμένουν 
μόνο κατά την υπάτου προγράμματος επιτρεπομένη ώρα 
και στον καθορισμένο χώρο της Σχολής. 

ζ. Παραλαμβάνει κατά τις ώρες που δε λειτουργεί η 
Σχολή την αλληλογραφία και προβαίνει στις δέουσες ε¬ 
νέργειες σύμφωνα με τις διατάξεις του άρθρου 60 παρ. 1, 
εδάφ. ε του Π.Δ. 141/1991 (Α-58). 

η. Επιμελείται για την αφή και σβέση των φώτων ασφα¬ 
λείας καθώς επίσης και για την αποφυγή της άσκοπης 
σπατάλης νερού και ηλεκτρικής ενέργειας. 

4.0 χρόνος υπηρεσίας του Αξιωματικού Υπηρεσίας κα¬ 
θορίζεται με διαταγή του Διοικητή της Σχολής, με την ο¬ 
ποία κατανέμονται και οι αρμοδιότητες του βοηθού του, 
ανάλογα με τις υφιστάμενες υπηρεσιακές ανάγκες. Κατά 
τα λοιπά εφαρμόζονται οι διατάξεις των παραγράφων 5,6 
και7του άρθρου59του Π.Δ. 141/1991 (Α-58). 

5. Στο Γ ραφείο του Αξιωματικού Υπηρεσίας τηρούνται 
τα κατωτέρω υπηρεσιακά βιβλία και πίνακες: 
α. Βιβλίο συμβάντων. 


β. Βιβλίο αφιξαναχώρησης προσωπικού. 

γ. Πίνακας ονομαστικός του μόνιμου και διδακτικού 
προσωπικού της Σχολής με ένδειξη διεύθυνσης κατοικίας 
και αριθμού τηλεφώνου. 

δ. Ο ποιοδήποτε άλλο βιβλίο ή πίνακας, που ο Διοικητής 
της Σχολής ήθελε διατάξει για την υποβοήθηση του έρ¬ 
γου του Αξιωματικού Υπηρεσίας. 

6. Κατεξαίρεση κατά τις θερινές διακοπές και τις διακο¬ 
πές των Χριστουγέννων και του Πάσχα, δύναται να τύχουν 
εφαρμογής και οι διατάξεις των παραγράφων 2 και 3 του 
άρθρου 59 του Π.Δ. 141/1991. 

7. Ως Υπαξιωματικός Υπηρεσίας ορίζεται Αρχιφύλακας 
ή κατάλληλος Αστυφύλακας. 

8. Γ ια Τμήματα της Σχολής που λειτουργούν εκτός του 
συγκροτήματος αυτής και δεν συστεγάζονται με άλλες 
Υπηρεσίες, ορίζεται ανάλογη εσωτερική υπηρεσία με δια¬ 
ταγή του Διοικητή της Σχολής. 

Άρθρο 13. 

Φρουρά. 

1. Γιατη φρούρηση της Σχολής ή τωνΤμημάτωντης που 
λειτουργούν εκτός αυτής και δεν συστεγάζονται με άλλες 
Υπηρεσίες, διατίθενται αστυφύλακες και αρχιφύλακες μη 
προερχόμενοι από Παραγωγική Σχολή ή προαγωγικές ε¬ 
ξετάσεις, από το προσωπικό της ή το προσωπικό τυχόν 
συστεγαζόμενων Υπηρεσιών. 

2. Η φρουρά ορίζεται με διαταγή του προϊσταμένου του 
Τ μήματος Προσωπικού ήτου οικείου ΔιοικητούΤμήματος 
για τα λειτουργούντα εκτός Σχολής και εκτελεί τα καθή- 
κοντά της με την επίβλεψη του Αξιωματικού Υπηρεσίας , 
όπως καθορίζεται με διαταγή του Διοικητή της Σχολής. 

ΤΜΗΜΑ Β' 

ΟΡΓΑΝΩΣΗ - ΑΡΜΟΔΙΟΤΗΤΕΣ ΤΜΗΜΑΤΩΝ 
ΜΕΤΕΚΠΑΙΔΕΥΣΗΣ - ΕΠΙΜΟΡΦΩΣΗΣ 

ΚΕΦΑΛΑΙΟ Δ’ 

ΤΜΗΜΑ ΕΠΑΓΓΕΛΜΑΤΙΚΗΣ ΜΕΤΕΚΠΑΙΔΕΥΣΗΣ 
ΕΠΙΤΕΛΩΝ - ΣΤΕΛΕΧΩΝ 

Άρθρο 14. 

Σκοπός-Μετεκπαιδευόμενο προσωπικό. 

1. Οι αξιωματικοί της Ελληνικής Αστυνομίας που έχουν 
το βαθμό του Αστυνόμου Β και προέρχονται από Τη Σχολή 
Αξιωματικών, πριν προαχθούν στον ανώτερο βαθμό, με¬ 
τεκπαιδεύονται υποχρεωτικά στο Τμήμα Επαγγελματικής 
Μετεκπαίδευσης Επιτελών - Στελεχών (Τ.Ε.Μ.Ε.Σ.). 

2. Σκοπός της επαγγελματικής μετεκπαίδευσης των 
Αστυνόμων Β στο Τ.Ε.Μ.Ε.Σ. είναι η συμπλήρωση της ε¬ 
παγγελματικής και νομικής τους μόρφωσης, η συζήτηση 
και ανάλυση προβλημάτων που ανέκυψαν κατά την άσκη¬ 
ση των καθηκόντων τους, η έρευνα, μελέτη και ενημέρω¬ 
ση στα σύγχρονα και γενικότερα θέματα και προβλήματα 
διοίκησης προσωπικού και επιτελικού σχεδιασμού, κα¬ 
θώς και στα θέματα επικοινωνίας- δημοσίων σχέσεων και 
σχέσεων κράτους - πολίτη, με στόχο τη δημιουργία ικα¬ 
νών ηγετικών στελεχών. 

3. ΟσοιεκτωνκαλουμένωνΑστυνόμωνΒ κωλύονται να 
φοιτήσουν, κατά το χρόνο της έναρξης της μετεκπαίδευ¬ 
σης, για λόγους υγείας, έχουν τεθεί σε κατάσταση αργίας 
ή διαθεσιμότητας, τελούν υπό προσωρινή κράτηση ή ε- 
κτίουν στερητική της ελευθερίας ποινή, καλούνται για με- 

τεκπαίδευση στην αρχομένη μετά την άρση του κωλύμα¬ 
τος εκπαιδευτική περίοδο. 

Εάν όμως μετά την άρση του κωλύματος και από την η¬ 
μερομηνία έναρξης της μετεκπαίδευσης ο χρόνος απου¬ 
σίας τους δεν υπερβαίνειτον χρόνο που προβλέπεται στο 
άρθρο 20 παρ. 1 του παρόντος, για την διακοπή της εκ¬ 
παίδευσης, τότε καλούνται αμέσως για φοίτηση. 

Άρθρο 15 . 

Διάρκεια μετεκπαίδευσης. 

Η μετεκπαίδευση έχει διάρκεια από τέσσερις (4) μέχρι 
έξι (6) μήνες και αρχίζει μέσα στον μήνα Ο κτώβριο. Ο α¬ 
κριβής χρόνος έναρξης και λήξης καθώς και κάθε άλλη α¬ 
ναγκαία λεπτομέρεια καθορίζονται με διαταγή του 
Προϊσταμένου Κλάδου Διοικητικής Υποστήριξης. Σε περί¬ 
πτωση που ο αριθμός των μετεκπαιδευομένων είναι μεγά¬ 
λος μπορεί με την ίδια διαταγή να κατανέμεται σε δύο 
Τμήματα με τη λειτουργία του δευτέρου Τμήματος μετά 
την λήξη της μετεκπαίδευσης του πρώτου. Οι Αστυνόμοι 
Β καλούνται για φοίτηση με τη σειρά αρχαιότητας. 

Άρθρο 16. 

Διδασκόμενα μαθήματα - Εργασίες. 

1. Τα θέματα τα οποία διδάσκονται οι σπουδαστές κατά 
τη διάρκεια της μετεκπαίδευσης είναι τα ακόλουθα: 

(1) Α’ Ομάδα: Θέματα οργάνωσης, διοίκησης, ηγεσίας. 

(2) Β’ Ομάδα: Θέματα αστυνομικού ενδιαφέροντος. 

(3) Γ’ Ομάδα: Νομικά θέματα. 

(4) Δ’ Ομάδα: Κοινωνικά θέματα. 

( 5 ) Ε’ Ομάδα: Εθνικά και διεθνή θέματα. 

(6) ΣΤ’ Ομάδα: Θέματα επικοινωνίας-δημοσίων σχέσε¬ 
ων και σχέσεων κράτους - πολίτη. 

2. Με το αναλυτικό πρόγραμμα εκπαίδευσης, που κα¬ 
ταρτίζεται από τη Δ/νση Εκπαίδευσης/Υ.Δ,Τ, εγκρίνεται α¬ 
πό τον Προϊστάμενο Κλάδου Διοικητικής Υποστήριξης και 
κοινοποιείται στους σπουδαστές με την έναρξη της με¬ 
τεκπαίδευσης, καθορίζονται τα μαθήματα που περιλαμ¬ 
βάνει κάθε μία από τις ομάδες θεμάτων της προηγούμε¬ 
νης παραγράφου. Στο αναλυτικό πρόγραμμα εκπαίδευ¬ 
σης είναι δυνατόν να περιλαμβάνονται διαλέξεις καθώς 
και εκπαιδευτικές επισκέψεις και εκδρομές σε αρχαιολο¬ 
γικούς χώρους, μουσεία, βιομηχανίες, δημόσιες υπηρε¬ 
σίες, νομικά πρόσωπα, οργανισμούς και λοιπούς χώρους 
επαγγελματικού ενδιαφέροντος. 

3. α. Οι .σπουδαστές υποχρεούνται μέχρι τέλους του 
πρώτου διμήνου της μετεκπαίδευσής τους να συντάξουν 
και παραδώσουν στον προϊστάμενο του Τμήματος 
Σπουδών - Δημοσίων Σχέσεων, ατομική μεταπτυχιακή ερ¬ 
γασία σε τέσσερα (4) αντίτυπα. 

Η σύνταξη της εργασίας γίνεται σύμφωνα με τις έγγρα¬ 
φες οδηγίες και υποδείξεις της Διεύθυνσης Εκπαίδευσης 
που δίδονται στους σπουδαστές με το πρόγραμμα εκπαί¬ 
δευσης. 

β. Τα θέματα των εργασιών καθορίζονται από το Τμήμα 
Σπουδών - Δημοσίων Σχέσεων, το οποίο καταρτίζει πίνα¬ 
κα θεμάτων ίσου τουλάχιστον αριθμού με τους σπουδα¬ 
στές που αναφέρονται κυρίως: 

(1) Στην ιστορία του αστυνομικού θεσμού, στην οργά¬ 
νωση και διοίκηση της αστυνομίας και στην εκπαίδευση 
του προσωπικού. 

(2) Στην πρόληψη και καταστολή του εγκλήματος σε ε¬ 
θνικά και διεθνή πλαίσια, στη διεθνή αστυνομική συνερ¬ 


γασία και στους παράγοντες που επηρεάζουν θετικά ή 
αρνητικά την εγκληματικότητα. 

(3) Στη δημόσια και κρατική ασφάλεια. 

(4) Στην τροχαία κίνηση, στα συγκοινωνιακά, μεταφορι¬ 
κά και κυκλοφοριακά προβλήματα. 

(5) Στον τουρισμό. 

(6) Στις ανθρώπινες σχέσεις και στις σχέσεις Διοίκησης 
και διοικουμένων. 

(7) Στην οργάνωση και διοίκηση. 

(8) Στο ανθρώπινο δυναμικό. 

(9) Στην αποκέντρωση και αυτοδιοίκηση. 

(10) Στα οικιστικά, περιβαλλοντολογικά προβλήματα 
και στη δημόσια υγεία. 

(11) Στην οικονομία και τη δημογραφία. 

(12) Στο συνδικαλισμό. 

(13) Στα κοινωνικά συστήματα. 

(14) Στα εθνικά θέματα. 

(15) Στην εθνική και διεθνή πολιτική. 

(16) Στις τεχνολογικές εξελίξεις. 

(17) Στα ευρωπαϊκά και κοινοτικά θέματα. 

(18) Στα ανθρώπινα δικαιώματα. 

γ. Η κατανομή των θεμάτων των εργασιών στους μετεκ- 
παιδευομένους γίνεται από το Εκπαιδευτικό Συμβούλιο ύ¬ 
στερα από επιλογή εκ μέρους αυτών τριών θεμάτων από 
τον σχετικό πίνακα. 

δ. Για την αξιολόγηση των εργασιών η Σχολή : 

(1) . Καταρτίζει έγκαιρα τον αναγκαίο αριθμό τριμελών 
εππροπών, κατά προτίμηση από ήδη διορισμένο σε αυτή 
ή άλλη Σχολή της Αστυνομικής Ακαδημίας διδακτικό προ¬ 
σωπικό, του οποίου το αντικείμενο διδασκαλίας προσι¬ 
διάζει περισσότερο προς ένα έκαστο των δοθέντων προς 
ανάπτυξη θεμάτων. 

(2) . Εκδίδει πρόγραμμα παρουσιάσεως των μετεκπαι- 
δευομένων ενώπιοντης αρμόδιας για την αξιολόγηση της 
εργασίας τους επιτροπής, για την υποστήριξη αυτής. 

(3) . Παραδίδει στο κάθε μέλος των επιτροπών αυτών α¬ 
πό ένα αντίτυπο των υπό αξιολόγηση εργασιών, για προ¬ 
μελέτη. 

Σε περίπτωση αμφισβητήσεως της αρμοδιότητας μιας 
εππροπής για τη βαθμολόγηση συγκεκριμένης εργασίας 
αποφαίνεταιτο Εκπαιδευτικό Συμβούλιο της Σχολής. 

Η βαθμολόγηση των εργασιών γίνεται αμέσως μετά την 
εξέταση του κάθε μετεκπαιδευομένου, με βάση τη βαθ¬ 
μολογική κλίμακα μηδέν μέχρι είκοσι (0-20). Η βαθμολο¬ 
γία εκάστου μέλους της εππροπής τίθεται ολογράφως 
και αριθμητικώς στο πρώτο από τα τέσσερα αντίτυπα που 
παρέδωσε στο Τμήμα Σπουδών - Δημοσίων Σχέσεων ο κά¬ 
θε μετεκπαιδευόμενος, με σειρά καθηγητής - μέλος - πρό¬ 
εδρος. Ο κάθε βαθμολογητής μονογράφει τη βαθμολο¬ 
γία του. Η βαθμολογία ενός εκάστου των λοιπών μελών 
της επιτροπής δεν μπορεί να είναι μικρότερη ή μεγαλύτε¬ 
ρη κατά δύο μονάδες από τη βαθμολογία του καθηγητή. 
Ο μέσος όρος των τριών βαθμολογιών αποτελεί τη βαθ¬ 
μολογία της εργασίας. 

Η παράδοση των εργασιών βαθμολογημένων και η ανα¬ 
κοίνωση της βαθμολογίας στους μετεκπαιδευομένους γί¬ 
νεται, σε κάθε περίπτωση, πριν την έναρξη των εξιτηρίων 
εξετάσεων. 

Άρθρο 17. 

Ελεγχος επίδοσης - Βαθμολογία εργασιών και γραπτών. 

1. Η επίδοση των σπουδαστών ελέγχεται: 

α. Με τις συντασσόμενες κατά τη διάρκεια του πρώτου 
διμήνου της εκπαίδευσης εργασίες. 

β. Με τις γραπτές εξιτήριες εξετάσεις στα μαθήματα 
των Α, Β και Γ ομάδων θεμάτων της παραγράφου 1 του 
προηγούμενου άρθρου. 

2. Η βαθμολόγηση των γραπτών και των εργασιών γίνε¬ 
ται σε ακέραιους αριθμούς από μηδέν μέχρι είκοσι (0-20). 

Επιτυχών θεωρείται ο σπουδαστής που συγκεντρώνει 
το 50% της ανώτατης προβλεπομένης συνολικής βαθμο¬ 
λογίας ατομικής εργασίας και μαθημάτων. 

Άρθρο 18. 

Εξιτήριες εξετάσεις. 

1. Η συμμετοχή των σπουδαστών στις εξιτήριες εξετά¬ 
σεις είναι υποχρεωτική. 

2. Οι εξιτήριες εξετάσεις πραγματοποιούνται το τελευ¬ 
ταίο δεκαήμερο του χρόνου της μετεκπαίδευσης, σύμ¬ 
φωνα με το πρόγραμμα που καταρτίζει η Σχολή. 

3. Οι καθηγητές, από την ύλη την οποία δίδαξαν, καταρ¬ 
τίζουν θέματα διαγωνισμού, σε αριθμό που ορίζεται από 
τον προϊστάμενο του Τμήματος Σπουδών - Δημοσίων 
Σχέσεων, με βάση το χρόνο διδασκαλίας που διατέθηκε 
στον κάθε καθηγητή για διδασκαλία και μέχρι συμπλήρω¬ 
σης δέκα (10) συνολικά θεμάτων για κάθε ομάδα. Οι 
σπουδαστές διαγωνίζονται σε ένα από τα θέματα αυτά 
που βγαίνει με κλήρωση, η οποία ενεργείται σε μια από τις 
αίθουσες των εξετάσεων. Μάθημα της ομάδας θεμάτων, 
που διδάχθηκε σε χρόνο τεσσάρων ή ολιγστέρων διδακτι¬ 
κών ωρών, δεν αποτελεί αντικείμενο διαγωνισμού. 

4. Η βαθμολόγηση των γραπτών γίνεται από τον καθη¬ 
γητή, ο οποίος δίδαξε το θέμα που κληρώθηκε. 

5. Ως προς τη διαδικασία των εξετάσεων, τις υποχρεώ¬ 
σεις των καθηγητών και των σπουδαστών, τη βαθμολόγη¬ 
ση και την αποκάλυψη των γραπτών και κάθε άλλη λεπτο¬ 
μέρεια, εφαρμόζονται ανάλογα οι σχετικές μετις εξετάσεις 
των δοκίμων υπαστυνόμων διατάξεις του Ο ργανισμού της 
Σχολής Αξιωματικών Ελληνικής Αστυνομίας. 

Άρθρο 19. 

Αποτελέσματα μετεκπαίδευσης. 

1. Τα γραπτά και οι ατομικές εργασίες, μετά τη βαθμο¬ 
λόγησή τους παραδίδονται στον Προϊστάμενο του Τμή¬ 
ματος Σπουδών - Δημοσίων Σχέσεων με φροντίδα και ευ¬ 
θύνη του οποίου γίνεται η αποκάλυψη των γραπτών, η ε¬ 
ξαγωγή της βαθμολογίας και ο προσδιορισμός του 
τελικού βαθμού επίδοσης κάθε σπουδαστή, ο οποίος 
προκύπτει από τη διαίρεση του αθροίσματος της βαθμο¬ 
λογίας της εργασίας και των μαθημάτων με τον αριθμό 
τέσσερα. Ο τελικός χαρακτηρισμός της επίδοσης κλιμα¬ 
κώνεται ως εξής: Αριστα 18,001 - 20, πολύ καλά 15,001 - 
18, καλά 12,001 -15, μέτρια 10-12, απαράδεκτα 0-9,999. 

2. Το Τμήμα Σπουδών - Δημοσίων Σχέσεων, μετά τον 
προσδιορισμό της τελικής επίδοσης των σπουδαστών, 
καταρτίζει πίνακες βαθμολογίας σε τρία αντίτυπα από τα 
οποία το ένα αναρτάται στο χώρο ανακοινώσεων για την 
ενημέρωση των σπουδαστών, το δεύτερο τηρείται στο 
αρχείο και το τρίτο υποβάλλεται από τη Σχολή στη 
Διεύθυνση Εκπαίδευσης για κύρωση από τον Προϊστά¬ 
μενο Κλάδου Διοικητικής Υποστήριξης και καταχώρηση 
της τελικής βαθμολογίας και σειράς επιτυχίας στα ατομι¬ 
κά έγγραφα των αξιωματικών. 


3. Ο βαθμός της τελικής επίδοσης και η σειρά αποφοί¬ 
τησης αναγράφονται υποχρεωτικά κατά τη σύνταξη των 
εκθέσεων ικανότητας των αξιωματικών και συνεκτιμού- 
νται στις κρίσεις αυτών για προαγωγή από τα αρμόδια 
Συμβούλια. 

4. Οι ευδοκίμως αποφοιτούντες από το Τμήμα Επαγ¬ 
γελματικής Μετεκπαίδευσης Επιτελών - Στελεχών φέ¬ 
ρουν στη στολή τους διακριτική μεταλλική κονκάρδα κυ¬ 
κλικού σχήματος διαμέτρου τριών (3) εκατοστών, η οποία 
φέρει στο μέσον το σύμπλεγμα του εμβλήματος του 
Σώματος της Ελληνικής Αστυνομίας και της σημαίας μετο 
σταυρό και περιμετρικά αναγράφονται οι φράσεις : “ΕΥ 
ΛΟ ΠΖΕΣΘΑΙ, ΛΕΓΕΙΝ ΚΑΛΩΣ, ΠΡΑΤΤΕΙΝ Α ΔΕΙ”. Την ίδια 
κονκάρδα μπορεί να φέρουν και όσοι αξιωματικοί απο¬ 
φοίτησαν ευδάΚιμα από το Τμήμα Επαγγελματικής Με¬ 
τεκπαίδευσης Αστυνόμων Β ή δεν φοίτησαν σ αυτό για υ¬ 
πηρεσιακούς λόγους και χωρίς δική τους υπαιτιότητα. 

Άρθρο 20. 

Διακοπή εκπαίδευσης-Αποβολή. 

1. Με διαταγή του Προϊσταμένου Κλάδου Διοικητικής 
Υποστήριξης, ύστερα από γνωμοδότηση του Εκπαιδευτι¬ 
κού Συμβουλίου διακόπτεται η μετεκπαίδευση του σπου¬ 
δαστή, ο οποίος κωλύθηκε κατά τη διάρκεια αυτής για ο- 
ποιονδήποτε λόγο, συνέχεια ή τμηματικά, για χρόνο με¬ 
γαλύτερο του ενός εβδόμου (1/7) των πραγματικών 
ημερών εκπαίδευσης που καθορίζονται μετο πρόγραμμα 
εκπαίδευσης. Ο σπουδαστής αυτός υποχρεούται να πα¬ 
ρακολουθήσει τη μετεκπαίδευση της αμέσως επόμενης 
σειράς. 

2. Σπουδαστής αποβάλλεται με τη διαδικασία της προη¬ 
γούμενης παραγράφου για τους ίδιους λόγους, για τους 
οποίους προβλέπεται από τις διατάξεις του Ο ργανισμού 
της Σχολής Αξιωματικών αποβολή δοκίμων υπαστυνό¬ 
μων. Στην περίπτωση αυτή συντρέχουν ταυτόχρονα και 
πειθαρχικές συνέπειες για το σπουδαστή, ο οποίος απο¬ 
κλείεται επίσης από την παρακολούθηση ίδιας μετεκπαί¬ 
δευσης μελλοντικά. Η πράξη της αποβολής καταχωρίζε¬ 
ται στα ατομικά του έγγραφα. 

Άρθρο 21. 

Κωλύματα σπουδαστών και καθηγητών κατά τις 

εξετάσεις. 

1. Οι κωλυόμενοι κατά το χρόνο των εξετάσεων σπου¬ 
δαστές εξετάζονται μετά την άρση του κωλύματος, από 
τον οικείο καθηγητή, αν αυτό είναι δυνατό. 

2. Εάν ο καθηγητής του μαθήματος αδυνατεί να προσέλ- 
θει για τη διενέργεια του διαγωνισμού, εφόσον το κώλυμα 
προβλέπεται να διαρκέσει πέρα από τα χρονικά όρια των 
διαγωνισμών, ορίζεται από το Διοικητή της Σχολής, άλλος 
καθηγητής για τη διενέργεια του διαγωνισμού. Σε αντίθετη 
περίπτωση, αναβάλλεται η εξέταση του μαθήματος για άλ¬ 
λη ημέρα, μέσα στα χρονικά όρια των διαγωνισμών. 

ΚΕΦΑΛΑΙΟ Ε’ 

ΤΜΗΜΑ ΕΠΑΓΓΕΛΜΑΤΙΚΗΣ ΜΕΤΕΚΠΑΙΔΕΥΣΗΣ 
ΑΝΘΥΠΑΣΤΥΝΟΜΩΝ 

Άρθρο 22. 

Σκοπός - Διάρκεια της μετεκπαίδευσης. 

1. Σκοπός της μετεκπαίδευσης των Ανθυπαστυνόμων 
είναι η συμπλήρωση της επαγγελματικής και νομικής 

τους μόρφωσης, η συζήτηση και ανάλυση προβλημάτων 
που προέκυψαν κατά την άσκηση των καθηκόντων τους 
και η ενημέρωσή τους σε σύγχρονα και γενικότερα θέμα¬ 
τα και προβλήματα της διοίκησης προσωπικού. 

2. Η μετεκπαίδευση των Ανθυπαστυνόμων αρχίζει τον Ο 
κτώβριο και διαρκεί εννέα μήνες, με δυνατότητα να πε¬ 
ριοριστεί σε επτά μήνες, με απόφαση του Υπουργού 
Δημόσιας Τάξης για λόγους δημοσίου συμφέροντος και 
ύστερα από αιτιολογημένη πρόταση του Αρχηγού της 
Ελληνικής Αστυνομίας. Με την ίδια απόφαση μπορεί να ο¬ 
ρίζεται διαφορετικός χρόνος έναρξης της μετεκπαίδευ¬ 
σης. 

Άρθρο 23. 

Εισιτήριες εξετάσεις. 

1. Οι εισιτήριες εξετάσεις για το Τμήμα Επαγγελματικής 
Μετεκπαίδευσης Ανθυπαστυνόμων ενεργούνται σύμφω¬ 
να με τις διατάξειςτου άρθρου 7 του Ν.Δ.649/1970 καιτου 
άρθρου 15του Ν.1339/1983. Ειδικότερα σε ό,τι αφορά τη 
διαδικασία διενέργειας των εξετάσεων αυτών και τα συ¬ 
ναφή θέματα εφαρμόζονται ανάλογα οι διατάξεις των άρ¬ 
θρων 3 έως 19 του Π.Δ. 209/1995 (Α-111). Σε περίπτωση 
όμως ισοβαθμίας στηντελευταία θέση, εισάγονται όλοι ό¬ 
σοι ισοβαθμούν στη θέση αυτή. 

2. Εξεταζόμενα μαθήματα κατά τις εισιτήριες εξετάσεις 
είναι τα εξής: 

α. Ελληνικά (Εκθεση ιδεών). 

β. Ποινικός Κώδικας. 

γ. Ποινική Δικονομία. 

δ. Οργανικοί Νόμοι και Κανονισμοίτης Ελληνικής Αστυ¬ 
νομίας. 

ε. Ξένες γλώσσες προαιρετικά (Αγγλική - Γαλλική) στην 
ύλη που εξετάζονται οι υποψήφιοι για την απόκτηση του 
κατώτερου πτυχίου της αντίστοιχης γλώσσας. 

Άρθρο 24. 

Διδασκόμενα μαθήματα. 

1. Στους μετεκπαιδευόμενους Ανθυπαστυνόμους διδά¬ 
σκονται τα ακόλουθα μαθήματα: 

Α' με βαθμό 

(1) Θέματα Ουσιαστικού Ποινικού Δικαίου. 

(2) Θέματα Δικονομικού Ποινικού Δικαίου. 

(3) Θέματα Εγκληματολογίας. 

(4) Θέματα Ιατροδικαστικής. 

(5) Θέματα Ανακριτικής. 

(6) Θέματα Διοίκησης Προσωπικού. 

(7) Θέματα Οικονομικής Διαχείρισης. 

(8) Θέματα Δημόσιας Ασφάλειας. 

(9) Θέματα Αστυνομίας Τάξης. 

(10) Στοιχεία Δημοσίου Δικαίου. 

Β' χωρίς βαθμό 

(1) Δικαστική Ψυχολογία - Ψυχιατρική. 

(2) Εισαγωγή στην Κοινωνιολογία. 

(3) Στοιχεία ιδιωτικού δικαίου. 

(4) Δημόσιες Σχέσεις. 

(5) Θέματα Κρατικής Ασφάλειας. 

(6) Θέματα Πολιτικής Αμυνας. 

(7) Τοπογραφία - Σχεδιαγραφία. 

(8) Πρακτική Αστυνομία. 

(9) Ειδικοί Ποινικοί Νόμοι. 


(10) Διοικητικές Εξετάσεις (Ενορκες - προφορικές). 

(11) Διαλέξεις. 

2. Η αναλυτική ύλη των μαθημάτων που διδάσκονται, τα 
εκπαιδευτικά βοηθήματα, το πρόγραμμα εκπαίδευσης, 
ως και κάθε άλλη λεπτομέρεια σχετική με τη μετεκπαί¬ 
δευση, καθορίζονται από τη Δ/νση Εκπαίδευσης/Υ.Δ,Τ. 
και εγκρίνονται με διαταγή του Προϊσταμένου Κλάδου 
Διοικητικής Υποστήριξης. 

Άρθρο 25. 

Επίδοση μετεκπαιδευομένων. 

1. Το τελευταίο Ιδνθήμερο της εκπαίδευσης οι μετεκ¬ 
παιδευόμενοι Ανθυπαστυνόμοι υποβάλλονται σε γρα¬ 
πτές εξετάσεις στα βαθμολογούμενα μαθήματα. 

2. Οι γραπτές εξετάσεις ενεργούνται από τον καθηγητή 
του οικείου μαθήματος. 

3.0 βαθμός επίδοσης για κάθε μετεκπαιδευόμενο προ¬ 
κύπτει από τη διαίρεση του αθροίσματος των βαθμών με 
τον αριθμό των μαθημάτων και υπολογίζεται μέχρι χιλιο¬ 
στού μονάδας. 

4. Μετεκπαιδευόμενοι που δεν συγκεντρώνουν το 50% 
της συνολικής βαθμολογίας θεωρούνται ότι απέτυχαν και 
δεν μπορούν να φοιτήσουν σε άλλη εκπαιδευτική σειρά. 

5. Οι πίνακες επιτυχόντων και αποτυχόντων υποβάλλο¬ 
νται σε δύο αντίγραφα από τη Σχολή στη Διεύθυνση 
Εκπαίδευσης του Υπουργείου Δημόσιας Τάξης για επικύ¬ 
ρωση από τον Προϊστάμενο του Κλάδου Διοικητικής 
Υποστήριξης και αποστολή στις αρμόδιες Υπηρεσίες για 
καταχώριση της μεταβολής αυτής στα ατομικά βιβλιάρια 
των μετεκπαιδευομένων. 

6. Για τον τρόπο διενέργειας των γραπτών εξετάσεων, 
τη βαθμολογία, την εξαγωγή των αποτελεσμάτων και τα 
συναφή θέματα εφαρμόζονται ανάλογα οι διατάξεις του 
Ο ργανισμού της Σχολής Αξιωματικών Ελληνικής Αστυνο¬ 
μίας. Σε περίπτωση όμως ισοβαθμίας, αρχαιότερος θεω¬ 
ρείται όποιος έλαβε μεγαλύτερο βαθμό στα μαθήματα με 
τη σειρά που αναφέρονται στο προηγούμενο άρθρο. 

Άρθρο 26. 

Συμμετοχή στις εξετάσεις. 

1. Η συμμετοχή στις εξετάσεις είναι υποχρεωτική για 
τους μετεκπαιδευόμενους. Η άρνηση συμμετοχής στις ε¬ 
ξετάσεις, ανεξάρτητα από τον πειθαρχικό έλεγχο, συνε- 
πάγεταιτην αποπομπή του αρνούμενου απότοΤμήμα Με¬ 
τεκπαίδευσης, με διαταγή του Προϊσταμένου Κλάδου 
Διοικητικής Υποστήριξης, μετά από εισήγηση του 
Διοικητή της Σχολής. 

2. Τις συνέπειες της προηγούμενης παραγράφου έχει 
και αυτός που προσέρχεται στις εξετάσεις, αλλά αρνείται 
τη συμμετοχή του σ’ αυτές χωρίς εύλογη αιτία (ως ασθέ¬ 
νεια). 

Άρθρο 27. 

Κωλυόμενοι από τις εξετάσεις και τη μετεκπαίδευση. 

1. Οι κωλυόμενοι από τις εξετάσεις, εξετάζονται αμέ¬ 
σως μόλις εκλείψει ο λόγος που προκάλεσε το κώλυμα. 

2. Όσοι απούσιασαν από τη μετεκπαίδευση για λόγους 
ασθένειας ή άλλη δικαιολογημένη αιτία για χρονικό διά¬ 
στημα μεγαλύτερο του ενός εβδόμου (1/7) του συνόλου 
των πραγματικών ημερών εκπαίδευσης, συνεχώς ή κατά 
διαστήματα, είναι υποχρεωμένοι να παρακολουθήσουν 

την εκπαίδευση κατά την πρώτη εκπαιδευτική σειρά μετά 
την άρση του κωλύματος, εφόσον επιθυμούν, διαφορετι¬ 
κά θεωρούνται ότι παραιτήθηκαν από την εκπαίδευση. 

3. Κατεξαίρεση γυναίκα που κωλύεται από την εκπαί¬ 
δευση για λόγους κύησης ή λοχείας για χρονικό διάστημα 
μεγαλύτερο του 1 /4 των πραγματικών εργασίμων ημερών 
παρακολουθεί την εκπαίδευση μετά την άρση του κωλύ¬ 
ματος την επόμενη εκπαιδευτική σειρά και προάγεται α¬ 
ναδρομικά τασσόμενη στη σειρά αρχαιότητας της τάξης, 
με την οποία εισήλθε, ανάλογα με την απόδοσή της. 

Άρθρο 28. 

Παραίτηση από τη μετεκπαίδευση - Αποβολή. 

1. Οι μετεκπαιδευόμενοι Ανθυπαστυνόμοι μπορούν ο¬ 
ποτεδήποτε, κατά τη διάρκεια της μετεκπαίδευσης, με αί¬ 
τησή τους που υποβάλλεται ιεραρχικά στη Διεύθυνση 
Εκπαίδευσης του Υπουργείου Δημόσιας Τάξης, να παραι¬ 
τηθούν απ αιπήν. Η αποδοχή της αίτησης είναι υποχρεω¬ 
τική για την Υπηρεσία. Ανάκληση της αίτησης δεν επιτρέ¬ 
πεται. Τα κενά που δημιουργούνται δεν συμπληρώνονται, 
αν παρήλθε μήνας από την έναρξη της εκπαίδευσης. 

2. Με διαταγή του Προϊσταμένου Κλάδου Διοικητικής 
Υποστήριξης οι παραιτούμενοι διακόπτουν τη φοίτηση 
στο Τμήμα Μετεκπαίδευσης, επανέρχονται σπς υπηρε¬ 
σίες από τις οποίες προέρχονται και αποκλείονται της 
φοίτησης σε άλλη εκπαιδευτική σειρά. 

3. Για την αποβολή από το Τμήμα των Μετεκπαιδευομέ- 
νων Ανθυπαστυνόμων, έχουν ανάλογη εφαρμογή οι ανπ- 
στοιχες διατάξεις του Οργανισμού της Σχολής Αξιωματι¬ 
κών Ελληνικής Αστυνομίας. 

ΚΕΦΑΛΑΙΟ ΣΤ’ 

ΤΜΗΜΑ ΞΕΝΩΝ ΓΛΩΣΣΩΝ 
Άρθρο 29. 

Σκοπός - Λεπουργία Εκπαιδευτικών Τμημάτων - 
Διάρκεια Εκπαίδευσης. 

1. Το Τμήμα Ξένων Γλωσσών έχει ως σκοπό τη διαρκή 
εκπαίδευση, επιμόρφωση και εξάσκηση του προσωπικού 
στις ξένες γλώσσες. 

2. Για το σκοπό αυτό μπορούν να λεπουργούν τα παρα¬ 
κάτω ανεξάρτητα ΕκπαιδευτικάΤμήματαγια κάθεγλώσσα: 

α. Αξιωμαπκών και υπαλλήλων κλάδου Π.Ε. και Τ.Ε. 

β. Ανθυπαστυνόμων, Αρχιφυλάκων, Αστυφυλάκων και 
υπαλλήλων κλάδου Δ.Ε. 

3. Τα Εκπαιδευτικά Τμήματα, ανάλογα με το επίπεδο 
γνώσης της ξένης γλώσσας των εισαγομένων για εκπαί¬ 
δευση, μπορούν να περιλαμβάνουν: 

α. Τάξεις Α’ βαθμίδας (αρχαρίων). 

β. Τάξεις Β’ βαθμίδας (μέσων). 

γ. Τάξεις Γ’ βαθμίδας (προχωρημένων). 

4. Η λειτουργία ενός ή περισσοτέρων Εκπαιδευτικών 
Τμημάτων και Τάξεων αυτών, η χρονολογία έναρξης και 
λήξης της εκπαίδευσης, οι γλώσσες που θα διδαχθούν, ο 
αριθμός των σπουδαστών και κάθε άλλη αναγκαία λεπτο¬ 
μέρεια, καθορίζονται με διαταγή του Προϊσταμένου Κλά¬ 
δου Διοικητικής Υποστήριξης. 

5. Η διάρκεια της εκπαίδευσης δεν δύναται να είναι με¬ 
γαλύτερη των εννέα (9) ούτε μικρότερη των έξι (6) μηνών, 
ο δε αριθμός των σπουδαστών σε κάθε τάξη μικρότερος 
των δέκα (10) και μεγαλύτερος των είκοσι (20). 


6. Στα Τμήματα Ξένων Γλωσσών μπορεί επιπλέον να 
φοιτούν, σε ποσοστό μέχρι 20%, και υπάλληλοι αντίστοι¬ 
χων βαθμών και κλάδων του Πυροσβεστικού Σώματος, ε- 
φαρμοζομένων αναλόγως των διατάξεων των άρθρων 
31,32 και 33 του παρόντος. 

Άρθρο 30. 

Διδασκόμενες γλώσσες. 

1. Οι ξένες γλώσσες οι οποίες διδάσκονται στη Σχολή εί¬ 
ναι η Αγγλική, η Γαλλική, η Γέρμανική και η Ιταλική. Με α¬ 
πόφαση του Προϊσταμένου Κλάδου Διοικητικής 
Υποστήριξης είναι δυνατό να ορισθούν για διδασκαλία και 
άλλες ξένες γλώσσες. 

2. Οι σπουδαστές κατά το χρόνο της εκπαίδευσής τους 
παρακολουθούν μία μόνο γλώσσα. 

3. Όσοι από τους ανωτέρω σπουδαστές φοιτούν σπς 
τάξεις Α ή Β βαθμίδας οποιουδήποτε Εκπαιδειπτκού Τμή- 
ματος μιας γλώσσας, δεν δύνανται να φοιτούν σε οποια¬ 
δήποτε βαθμίδα άλλης γλώσσας, αν δεν αποφοιτήσουν 
ευδόκιμα από την τάξη Γ βαθμίδας. 

Αρθρο 31. 

Εισαγωγή στην τάξη της Α’ βαθμίδας. 

1. Η εισαγωγή των σπουδαστών στην τάξη Α βαθμίδας 
γίνεται με επιλογή και χωρίς εξετάσεις. 

2. Οι εισαγόμενοι πρέπει: 

α. Να επιθυμούν την εκπαίδευση, 
β. Να μην έχουν υπερβεί το 35ο έτος της ηλικίας τους 
την 31 Δεκεμβρίου του έτους διενέργειαςτων εξετάσεων, 
γ. Να είναι απόφοιτοι Λυκείου, 
δ. Να κρίνονται ως κατάλληλοι, λόγω ήθους, πειθαρχι- 
κότητας, εργαπκότητας και φιλομάθειας, από τους προϊ¬ 
σταμένους τους διοικητές αξιωματικούς. 

ε. Να μην έχουν αποφοιτήσει από ανπ'στοιχη ή ανώτερη 
Σχολή Ξένων Γλωσσών του Σώματος, του δημοσίου ή ι- 
διωπκού φορέα. 

3. Στην τάξη της Α βαθμίδας δεν μπορούν να φοιτήσουν 
αξιωματικοί και πολιπκοί υπάλληλοι κλάδου Π.Ε. καιΤ.Ε., 
εφόσον παρακολούθησαν τη γλώσσα που επιθυμούν να 
εκπαιδευθούν, κατά τη φοίτησή τους στις ανπ'στοιχες 
Σχολές. 

4. Ο σοι επιθυμούν τη φοίτηση στην τάξη της Α βαθμί¬ 
δας, υποβάλλουν σχεπκή δήλωση, η οποία με την πρότα¬ 
ση καταλληλότητας των προϊσταμένων τους διοικητών α¬ 
ξιωματικών υποβάλλεται ιεραρχικά στη Διεύθυνση Εκπαί¬ 
δευσης. Η αρνητική πρόταση ή τυχόν διαφωνία 
αιτιολογείται. Στην περίπτωση αυτή αποφαίνεται ο 
Προϊστάμενος Κλάδου Διοικητικής Υποστήριξης. 

5. Η επιλογή των υποψηφίων γίνεται με βάση τις γραμ¬ 
ματικές τους γνώσεις. Προτιμούνται όσοι κατέχουν και 
γνώσεις της ανπστοιχης ξένης γλώσσας. Η εκτίμηση του 
βαθμού γνώσης της ξένης γλώσσας γίνεται είτε με απο¬ 
δεικτικό σπουδών, είτε με υπεύθυνη δήλωση του καθηγη¬ 
τή της ξένης γλώσσας, μαθητής του οποίου υπήρξε ο υ¬ 
ποψήφιος. 

Άρθρο 32. 

Εισαγωγή στην τάξη της Β’ βαθμίδας. 

1. Η εισαγωγή των σπουδαστών στηντάξη της Β βαθμί¬ 
δας γίνεται με εισιτήριες εξετάσεις, οι οποίες διενεργού- 
νται στην έδρα της Σχολής. 

2. Οι εξετάσεις είναι προφορικές και γραπτές και γίνο- 

νται από τριμελή Εξεταστική Επιτροπή που συγκροτείται 
με διαταγή του Προϊσταμένου Κλάδου Διοικητικής Υπο¬ 
στήριξης και αποτελείται από δύο αξιωματικούς που γνω¬ 
ρίζουν την ξένη γλώσσα και ένα καθηγητή από τους διδά¬ 
σκοντες, κατά προτίμηση, στις Σχολές του Σώματος την 
αντίστοιχη γλώσσα. Σε περίπτωση που υπάρχει δυσχέ¬ 
ρεια εξεύρεσης καθηγητή, στην επιτροπή ορίζεται δημό¬ 
σιος υπάλληλος ή αξιωματικός της Ελληνικής Αστυνο¬ 
μίας ή των Ενόπλων Δυνάμεων ή ιδιώτης που έχει τα α- 
παιτούμενα προσόντα. 

3. Για τη συμμετοχή των υποψηφίων στις εισιτήριες εξε¬ 
τάσεις εφαρμόζονται οι διατάξεις των παραγράφων 2 και 
4 του προηγούμενου άρθρου, πληντου ορίου ηλικίας, το 
οποίο αυξάνεται κατά ένα έτος. Κατεξαίρεσητο όριο ηλι¬ 
κίας των πολιτικών υπαλλήλων κλάδου Π.Ε. και Τ.Ε. ορί¬ 
ζεται το τεσσαρακοστό (40) έτος. 

4. Οι υποψήφιοι εξετάζονται γραπτά και προφορικά 
στην ύλη που διδάσκεται στην Τάξη της Α βαθμίδας της 
αντίστοιχης γλώσσας. Η εξέταση περιλαμβάνει ορθογρα¬ 
φία, έκθεση της οποίας το κείμενο αποτελείται από 70- 
100 λέξεις, ερωτήσεις και απαντήσεις, καθώς και προτά¬ 
σεις ορθής χρησιμοποίησης των γραμματικών και συντα¬ 
κτικών κανόνων. 

5. Η βαθμολόγηση γραπτής και προφορικής εξέτασης 
γίνεται με ακέραιες μονάδες από μηδέν (0) μέχρι είκοσι 
( 20 ). 

Το πηλίκο που προκύπτει από τη διαίρεση του αθροί¬ 
σματος του μέσου όρου της γραπτής και προφορικής 
βαθμολογίας διατου δύο (2), δίνειτο βαθμό επιτυχίας του 
υποψηφίου στην εξεταζόμενη γλώσσα. 

Βάση εππυχίας θεωρείται ο βαθμός δέκα (10). 

Άρθρο 33. 

Εισαγωγή στην τάξη της Γ’ βαθμίδας. 

1. Στην τάξη της Γ βαθμίδας εισάγονται, χωρίς εξετά¬ 
σεις, υποψήφιοι κάτοχοι του πρώτου πτυχίου της αντί¬ 
στοιχης γλώσσας : (ΡΙΗ5Τ ΟΕΒΤΙΡΙΟΑΤΕ) της Αγγλικής, 
(ΟΕΗΤΙΡΙΟΑΤ) της Γαλλικής και αντίστοιχα των άλλων 
γλωσσών, καθώς και οι απόφοιτοι της τάξεως Β βαθμίδας 
με τελικό βαθμό επίδοσης άριστα. Εάν ο αριθμός των υ¬ 
ποψηφίων είναι μικρότερος, για τη συμπλήρωση του α¬ 
ριθμού και συγκρότηση τάξης Γ βαθμίδας διενεργούνται 
εισιτήριες εξετάσεις στην έδρα της Σχολής. 

2. Οι υποψήφιοι που εισάγονται με εξετάσεις, εξετάζο¬ 
νται γραπτά και προφορικά στην ύλη που διδάσκεται στην 
τάξη της Β βαθμίδας της αντίστοιχης γλώσσας. Κατά τα 
λοιπά οι διατάξεις των παραγράφων 2,3,4 δεύτερο εδά¬ 
φιο και 5 του προηγούμενου άρθρου εφαρμόζονται και 
στις εισιτήριες εξετάσειςτων υποψηφίων γιατηντάξητης 
Γ βαθμίδας. 

Άρθρο 34. 

Διαδικασία εξετάσεων - Πίνακες αποτελεσμάτων. 

1. Ως προς τη διαδικασία των εισιτηρίων εξετάσεων, τις 
υποχρεώσεις της εξεταστικής επιτροπής, την κατάρτιση 
των θεμάτων, τον τρόπο βαθμολογίας και τα συναφή θέ¬ 
ματα εφαρμόζονται ανάλογα οι σχετικές διατάξεις του Ο 
ργανισμού της Σχολής Αξιωματικών. 

2. Αμέσως μετά το πέρας της βαθμολόγησης η εξετα¬ 
στική επιτροπή καταρτίζει σε 3 αντίγραφα πίνακες επιτυ- 
χόντων κατά σειρά επιτυχίας και αποτυχόντων, από τους 
οποίους ένας αναρτάται στην είσοδο της Σχολής για την 


ενημέρωση των υποψηφίων, ένας τηρείται στο αρχείοτης 
Σχολής και ένας υποβάλλεται στη Διεύθυνση Εκπαίδευ¬ 
σης, προκειμένου να κυρωθεί από τον Προϊστάμενο Κλά¬ 
δου Διοικητικής Υποστήριξης και να διατάξει την εισαγω¬ 
γή στο Τμήμα για εκπαίδευση, κατά σειρά επιτυχίας από 
τον πίνακα επιτυχόντων, μέχρι 20 για κάθε τάξη 
σπουδαστώΝ. Σε περίπτωση ισοβαθμίας, στηντελευταία 
θέση εισάγονται μέχρι 3 ισοβαθμούντες με κλήρωση, για 
την οποία συντάσσεται πρακτικό. 

Άρθρο 35. 

Διδασκόμενα μαθήματα. 

1. Σε όλες τις τάξεις των Εκπαιδευτικών Τμημάτων οι 
σπουδαστές διδάσκονται τα εξής μαθήματα: 

α. Ανάλυση κειμένου. 

β. Γραμματική και συντακτικό. 

γ. Προφορικό λόγο. 

δ. Αστυνομική και τουριστική ορολογία. 

Οι σπουδαστές της τάξης Γ βαθμίδας διδάσκονται επί 
πλέον επιστημονική και τεχνική ορολογία και ασκούνται 
στην ελεύθερη μετάφραση κειμένου από την ξένη γλώσ¬ 
σα στην Ελληνική και αντίστροφα. 

2. Με τη διδασκαλία στις τάξεις Α’ και Β’ βαθμίδας επι¬ 
διώκεται η απόκτηση ικανότητας ανάγνωσης, κατανόη¬ 
σης και σύνταξης κειμένων, σχετικών με το αστυνομικό 
έργο και ανπστοιχης ικανότητας στη χρήση του προφορι¬ 
κού λόγου, ενώ στην τάξη της Γ βαθμίδας επιδιώκεται 
πλήρης γνώση της γλώσσας και ικανότητα άνετης ομιλίας 
και γραφής αυτής. 

3. Με διαταγή του Προϊσταμένου Κλάδου Διοικητικής 
Υποστήριξης δύναται να ορισθεί διδασκαλία και άλλου 
μαθήματος εκτός των μαθημάτων της παραγράφου 1, ε¬ 
φόσον κρίνεται αναγκαίο. 

Αρθρο 36. 

Ελεγχος επίδοσης - Εξετάσεις. 

1. Η επίδοση των σπουδαστών ελέγχεται: 

α. Με προφορική εξέταση, η οποία ενεργείται κατά τη 
διδασκαλία επί Ιδλεπτο. 

β. Με διμηνιαίες γραπτές εξετάσεις, τις τελευταίες 5 ερ¬ 
γάσιμες ημέρες κάθε διμήνου, που ενεργούνται από το δι- 
δάσκοντη καθηγητή στην ύλη που έχει διδαχθεί κατά τη 
διάρκεια του διμήνου, με πρόγραμμα που συντάσσεται έ¬ 
γκαιρα από το Διοικητή της Σχολής και κατά τις ώρες του 
προγράμματος, χωρίς να διακόπτεται η διδασκαλία των 
μαθημάτων. Η διμηνιαία εξέταση στο μάθημα “προφορι¬ 
κός λόγος” γίνεται προφορικά. 

2. Η προφορική και γραπτή βαθμολογία κάθε σπουδα¬ 
στή παραδίδεται από τον καθηγητή του μαθήματος στη 
Σχολή στο τέλος του διμήνου. Ο μέσος όρος προφορικής 
και γραπτής βαθμολογίας αποτελεί το βαθμό επίδοσης 
διμήνου των σπουδαστών σε κάθε μάθημα. 

3. Οι βαθμοί επίδοσης των διμήνων κάθε μαθήματος α¬ 
θροίζονται και το άθροισμα διαιρούμενο με τον αριθμό 
των διμήνων δίνει το γενικό βαθμό του μαθήματος όλων 
των διμήνων. 

4. Οι γενικοί βαθμοί επίδοσης των διμήνων προστιθέμε¬ 
νοι και το άθροισμα διαιρούμενο με τον αριθμό των μαθη¬ 
μάτων δίνουν το γενικό βαθμό επίδοσης κάθε σπουδαστή 
σε όλα τα δίμηνα της φοίτησής του στη Σχολή. 

5. Το τελευταίο πενθήμερο της εκπαίδευσης ενεργού- 

νται οι εξιτήριες εξετάσεις σε όλη τη διδαχθείσα κατά τη 
διάρκεια της εκπαίδευσης ύλη. Οι εξιτήριες εξετάσεις ε- 
νεργούνται γραιπώς, εκτός από το μάθημα “προφορικός 
λόγος”που ενεργείται προφορικά από τον καθηγητή του 
οικείου μαθήματος. 

6. Ως προς τη διαδικασία διενέργειας των διμηνιαίων και 
εξιτηρίων εξετάσεων, τις υποχρεώσεις των καθηγητών, 
την κατάρτιση των θεμάτων, τον τρόπο και το αδιάβλητο 
της βαθμολογίας, τις υποχρεώσεις των σπουδαστών, την 
αποκάλυψη των γραπτών και κάθε άλλη λεπτομέρεια, ε¬ 
φαρμόζονται οι σχετικές με τις εξαμηνιαίες και πτυχιακές 
εξετάσεις των δοκίμων Υπαστυνόμων διατάξεις. 

7. Οι κωλυόμενοι κατά το χρόνο των διμηνιαίων ή εξιτη¬ 
ρίων εξετάσεων σπουδαστές, εξετάζονται μετά την άρση 
του κωλύματος, από τον καθηγητή του οικείου μαθήμα¬ 
τος, αν αυτό είναι δυνατό. Σε αντίθετη περίπτωση ορίζε¬ 
ται άλλος καθηγητής της Σχολής με διαταγή του Διοικητή 
αυτής. 

8. Εάν ο καθηγητής του μαθήματος αδυνατεί να προ- 
σέλθειγιατη διενέργεια του διαγωνισμού, εφόσον το κώ¬ 
λυμα προβλέπεται να διαρκέσει πέρα από τα χρονικά όρια 
των διαγωνισμών, ορίζεται από το διοικητή της Σχολής 
άλλος καθηγητής για τη διενέργεια του διαγωνισμού. Σε 
αντίθετη περίπτωση, αναβάλλεται η εξέταση του μαθήμα¬ 
τος για άλλη ημέρα μέσα στα χρονικά όρια των διαγωνι¬ 
σμών. 

Άρθρο 37. 

Αποτελέσματα Εκπαίδευσης. 

1. Οι βαθμοί των μαθημάτων αθροίζονται και το άθροι¬ 
σμα διαιρούμενο με τον αριθμό αυτών δίνει τον μέσο όρο 
εππυχίας κάθε σπουδαστή στις εξιτήριες εξετάσεις. 

2. Ο μέσος όρος επιτυχίας στις εξιτήριες εξετάσεις 
προστίθεται στο γενικό βαθμό επιτυχίας όλων των διμή- 
νων και το άθροισμα διαιρούμενο δια δύο (2) δίνει τον τε¬ 
λικό βαθμό επίδοσης, κάθε σπουδαστή. Ο τελικός χαρα¬ 
κτηρισμός της επίδοσης κλιμακώνεται ως εξής: άριστα α¬ 
πό 18,001 μέχρι 20, πολύ καλά από 15,001 μέχρι 18, καλά 
από 12,001 μέχρι 15, μέτρια από 10,000 μέχρι 12, απαρά¬ 
δεκτα από 0 μέχρι 9,999. 

3. Η Σχολή, μετάτονπροσδιορισμότουτελικού βαθμού 
επίδοσης, καταρτίζει πίνακα που υποβάλλει στη 
Διεύθυνση Εκπαίδευσης του Υπουργείου Δημόσιας Τά¬ 
ξης, για να διατάξει την καταχώρηση στα ατομικά έγγρα¬ 
φα των σπουδαστών, αντίγραφο δε αυτού κοινοποιεί 
στους σπουδαστές. 

4. Η φοίτηση στο Τμήμα Ξένων Γλωσσών και ο βαθμός 
της τελικής επίδοσης αναγράφεται υποχρεωτικά κατά τη 
σύνταξη των εκθέσεων ικανότητας και συνεκτιμάται στις 
κρίσεις για προαγωγή από τα αρμόδια Συμβούλια. 

Άρθρο 38. 

Διακοπή εκπαίδευσης-Αποβολή. 

1. Εκπαιδευόμενος, ο οποίος κωλύθηκε από την εκπαί¬ 
δευση για οποιοδήποτε λόγο, συνέχεια ή τμηματικά, για 
χρονικό διάστημα μεγαλύτερο του ενός εβδόμου (1/7) 
του συνόλου των πραγματικών ημερών εκπαίδευσης, ό¬ 
πως καθορίζονται από το πρόγραμμα εκπαίδευσης, δεν 
μπορεί να συνεχίσει την εκπαίδευση. Η διακοπή αυτής 
διατάσσεται από το Διευθυντή της Διεύθυνσης Εκπαίδευ¬ 
σης, ύστερα από σχετική πρόταση του διοικητή της 
Σχολής, μετά τη συμπλήρωση του ανωτέρω ορίου κωλύ¬ 


ματος. Η εκπαίδευση δεν διακόπτεται στην περίπτωση 
που το ανώτατο όριο κωλύματος συμπληρώνεται τον τε¬ 
λευταίο μήνα της εκπαίδευσης. 

2. Ο σπουδαστής του οποίου διακόπηκε η εκπαίδευση 
μπορεί να παρακολουθήσει την επόμενη εκπαιδευτική 
σειρά, χωρίς να υποβληθεί στη διαδικασία επιλογής ή των 
εισιτηρίων εξετάσεων, εφόσον η διακοπή της εκπαίδευ¬ 
σης οφείλεται σε λόγους υγείας ή υπηρεσίας. Το δικαίω¬ 
μα αυτό δεν παρέχεται σε περίπτωση διακοπής της εκ¬ 
παίδευσης για δεύτερη φορά. 

3. Με διαταγή του Διευθυντή της Διεύθυνσης Εκπαίδευ¬ 
σης, ύστερα από πρόταση του Διοικητή της Σχολής, δια¬ 
κόπτεται επίσης η εκπαίδευση του σπουδαστή, ο οποίος 
δεν συγκεντρώνει μετά τις εξετάσεις του πρώτου διμήνου 
μέσο όρο βαθμολογίας σε όλα τα μαθήματα δώδεκα (12) 
ή μετά τις εξετάσεις του δευτέρρυ διμήνου μέσο όρο των 
δύο διμήνωντον ίδιο βαθμό δώδεκα (12). 

4. Εκπαιδευόμενος είναι δυνατό για σοβαρούς προσωπι¬ 
κούς ή οικογενειακούς λόγους, να ζητήσει τη διακοπή της 
εκπαίδευσής του. Η αποδοχή του αιτήματος από τον 
Προϊστάμενο Κλάδου Διοικητικής Υποστήριξης, ο οποίος α- 
ποφαίνεται τελικά, δεν είναι υποχρεωτική, εκτός αν υπάρ¬ 
χουν αποδεδειγμένοι λόγοι υγείας. Η παράγραφος 2 του πα¬ 
ρόντος άρθρου δεν έχει εφαρμογή στην περίπτωση αυτή. 

5. Οι εκπαιδευόμενοι αποβάλλονται από τη Σχολή για 
τους ίδιους λόγους που προβλέπεται αποβολή από τις οι¬ 
κείες Σχολές των δοκίμων υπαστυνόμων και δοκίμων α¬ 
στυφυλάκων. Οι σχετικές διατάξεις εφαρμόζονται ανάλο¬ 
γα αν πρόκειται για εκπαιδευόμενο αξιωματικό ή ανθυπα- 
στυνόμο και αρχιφύλακα ή αστυφύλακα, κατά 
περίπτωση. 

6. Σπουδαστής που αποβάλλεται από τη Σχολή δεν μπο¬ 
ρεί να φοιτήσει μελλοντικά σε Τμήμα Ξένων Γλωσσών του 
Σώματος, η πράξη δετής αποβολής καταχωρίζεται στα α¬ 
τομικά του έγγραφα με διαταγή του Προϊσταμένου Κλά¬ 
δου Διοικητικής Υποστήριξης. 

Άρθρο 39. 

Εκπαίδευση στην αλλοδαπή. 

1. Οι απόφοιτοι της Τάξης της Γ βαθμίδας σπουδαστές 
μπορούν, εφόσον το επιθυμούν και οι ανάγκες της υπη¬ 
ρεσίας το επιτρέπουν, να φοιτήσουν σε Σχολές της αλλο¬ 
δαπής, για πρακτική άσκηση στη γλώσσα που εκπαιδεύ- 
θηκαν. 

2. Η διάρκεια της φοίτησης στην αλλοδαπή δεν μπορεί 
να είναι μεγαλύτερη των δύο (2) μηνών και θεωρείται ως 
χρόνος εκπαίδευσης. 

3. Με απόφαση του Υπουργού Δημόσιας Τάξης, καθο¬ 
ρίζονται η διάρκεια της μετεκπαίδευσης, η χώρα μετάβα¬ 
σης, η Σχολή φοίτησης και κάθε άλλη σχετική λεπτομέ¬ 
ρεια για την εφαρμογή του παρόντος άρθρου. 

ΚΕΦΑΛΑΙΟ Ζ’ 

ΤΜΗΜΑ ΜΕΤΕΚΠΑΙΔΕΥΣΗΣ ΑΞΙΩΜΑΤΙΚΩΝ 
Άρθρο 40. 

Σκοπός - Λειτουργία Σχολείων. 

1. Το Τμήμα Μετεκπαίδευσης Αξιωματικών έχει ως σκο¬ 
πό την μετεκπαίδευση, επιμόρφωση και εξειδίκευση των 
αξιωματικών όλων των βαθμών της Ελληνικής Αστυνο¬ 
μίας και του πολιτικού προσωπικού κλάδου Π.Ε. και Τ.Ε. 
της Ελληνικής Αστυνομίας. 

2. Στο Τμήμα Μετεκπαίδευσης Αξιωματικών, ανάλογα 
με το είδος της παρεχόμενης μετεκπαίδευσης, επιμόρ¬ 
φωσης ή εξειδίκευσης, λειτουργούν: 

α. Σχολεία μετεκπαίδευσης, για εξειδίκευση στα ακό¬ 
λουθα κυρίως θέματα. 

(1) Τροχαίας. 

(2) Δακτυλοσκοπίας και επιστημονικής εκμετάλλευσης 
ιχνών και πειστηρίων εγκλήματος. 

(3) Στατιστικής, ηλεκτρονικών υπολογιστών και πληρο¬ 
φορικής. 

(4) Υγειονομικού προσωπικού. 

(5) Κατάρτισης εκπαιδευτών αστυνομικών σχολών. 

β. Σχολεία μετεκπαίδευσης, για επιμόρφωση στα ακό¬ 
λουθα κυρίως θέματα: 

(1) Δίωξης λαθρεμπορίου, αρχαιοκαπηλίας, προστα¬ 
σίας εθνικού νομίσματος και συναλλάγματος. 

(2) Δίωξης ναρκωτικών. 

(3) Δημόσιας ασφάλειας, αστυνομικής τακτικής και αυ¬ 
τοπροστασίας. 

(4) Κρατικής ασφάλειας και προστασίας επισήμων προ¬ 
σώπων. 

(5) Τουρισμού, προστασίας περιβάλλοντος και δημό¬ 
σιας υγείας. 

(6) Αγορανομίας. 

(7) Διοίκησης επιτελικής σχεδίασης, οργάνωσης και 
προγραμματισμού. 

(8) Δημοσίων σχέσεων. 

(9) Ο πλοτεχνικής και χειρισμού των όπλων. 

3. Σχολεία Μετεκπαίδευσης δύναται να λειτουργούν, ό¬ 
ταν ιδιαίτεροι λόγοι και οι υπηρεσιακές ανάγκες το επι¬ 
βάλλουν, στις έδρες των Γενικών Αστυνομικών Διευθύν¬ 
σεων Αττικής - Θεσσαλονίκης και των Αστυνομικών 
Διευθύνσεων Νομών για την εξειδίκευση - επιμόρφωση 
του προσωπικού αυτών σε ορισμένα αντικείμενα. Για το 
σκοπό αυτό καταρτίζεται σχετικό πρόγραμμα από τη 
Διεύθυνση Εκπαίδευσης του Υπουργείου Δημόσιας Τά¬ 
ξης, σε συνεργασία με τη Σχολή Μετεκπαίδευσης και Επι¬ 
μόρφωσης, στο οποίο ορίζεται το ανπκείμενο της μετεκ¬ 
παίδευσης και η διάρκεια αυτής. 

ΚΕΦΑΛΑΙΟ Η’ 

ΤΜΗΜΑ ΜΕΤΕΚΠΑΙΔΕΥΣΗΣ ΑΝΘΥΠΑΣΤΥΝΟΜΩΝ- 
ΑΡΧΙΦΥΛΑΚΩΝ ΚΑΙ ΑΣΤΥΦΥΛΑΚΩΝ 

Άρθρο 41. 

Σκοπός - Λειτουργία Σχολείων. 

1. Το Τμήμα Μετεκπαίδευσης Ανθυπαστυνόμων, Αρχι- 
φυλάκων και Αστυφυλάκων έχει ως σκοπό την μετεκπαί¬ 
δευση, επιμόρφωση και εξειδίκευση των Ανθυπαστυνό¬ 
μων, Αρχιφυλάκων και Αστυφυλάκων και του πολιτικού 
προσωπικού κλάδου Δ.Ε. της Ελληνικής Αστυνομίας. 

2. Οι διατάξεις των παραγράφων 2 και 3 του προηγου¬ 
μένου άρθρου εφαρμόζονται ανάλογα και για το Τμήμα 
Μετεκπαίδευσης Ανθυπαστυνόμων, Αρχιφυλάκων και 
Αστυφυλάκων. 

ΚΕΦΑΛΑΙΟ Θ’ 

ΤΜΗΜΑ ΕΙΔΙΚΗΣ ΑΣΤΥΝΟΜΙΚΗΣ ΕΚΠΑΙΔΕΥΣΗΣ 
Άρθρο 42. 

Σκοπός - Έδρα. 

Το Τμήμα Ειδικής Αστυνομικής Εκπαίδευσης εδρεύει 


στο Λαγονήσι - Αττικής και έχει ως σκοπό την ειδική εκ¬ 
παίδευση του αστυνομικού προσωπικού του Υπουργείου 
Δημόσιας Τάξης σε θέματα αυτοάμυνας -αυτοπροστα¬ 
σίας, χειρισμού - χρήσης των όπλων και σκοποβολής. 

ΚΕΦΑΛΑΙΟ Ι’ 

ΤΜΗΜΑ ΕΚΠΑΙΔΕΥΣΗΣ ΚΑΙ ΜΕΤΕΚΠΑΙΔΕΥΣΗΣ 
ΕΚΠΑΙΔΕΥΤΩΝ - ΣΥΝΟΔΩΝ ΣΚΥΛΩΝ ΚΑΙ ΑΝΙΧΝΕΥΤΩΝ - 
ΕΞΟΥΔΕΤΕΡΩΤΩΝ ΕΚΡΗΚΤΙΚΩΝ ΜΗΧΑΝΙΣΜΩΝ 

Άρθρο 43. 

Σκοπός. 

Το Τμήμα Εκπαίδευσης και Μετεκπαίδευσης Εκπαιδευ¬ 
τών - Συνοδών σκύλων και Ανιχνευτών - Εξουδετερωτών 
εκρηκτικών μηχανισμών έχει ως σκοπό την εκπαίδευση 
και εξειδίκευση του προσωπικού ως εκπαιδευτών και συ¬ 
νοδών αστυνομικών σκύλων, καθώς και εκπαίδευση των 
υποψηφίων εκπαιδευτών. Επίσης έχει ως σκοπό την εκ¬ 
παίδευση και εξειδίκευση του προσωπικού στην ανίχνευ¬ 
ση και εξουδετέρωση εκρηκτικών μηχανισμών ή αυτο¬ 
σχεδίων βομβών, εφαρμοζομένων κατά τα λοιπά αναλό- 
γως των διατάξεων των άρθρων 18 έως και 24 της υπ αριθ. 
7016/4/12-ε από 20-4-1992 απόφασης του Υπουργού 
Δημόσιας Τάξης (Β - 309/8-5-1992). 

ΤΜΗΜΑ Γ 

ΕΚΠΑΙΔΕΥΣΗ-ΔΙΔΑΚΤΙΚΟ ΠΡΟΣΩΠΙΚΟ - 

ΔΙΚΑΙΩΜΑΤΑ ΚΑΙ ΥΠΟ ΧΡΕΩΣΕΙΣ ΜΕΤΕΚΠΑΙΔΕΥΟ¬ 
ΜΕΝΩΝ. 

ΚΕΦΑΛΑΙΟ ΙΑ’ 

ΕΚΠΑΙΔΕΥΤΙΚΟ ΣΥΜΒΟΥΛΙΟ -ΔΙΔΑΚΤΙΚΟ - 
ΜΕΤΕΚΠΑΙΔΕΥΟΜΕΝΟ ΠΡΟΣΩΠΙΚΟ 

Άρθρο 44. 

Εκπαιδευτικό Συμβούλιο. 

1. Το Εκπαιδευτικό Συμβούλιο απαρτίζεται από τον 
Υποδιοικητή της Σχολής, τον Προϊστάμενο του Τμήματος 
Σπουδών - Δημοσίων Σχέσεων, τον Διοικητή του Τμήμα¬ 
τος Επαγγελματικής Μετεκπαίδευσης Επιτελών - 
Στελεχών ή Ανθυπαστυνόμων ή Ξένων Γλωσσών, κατά πε¬ 
ρίπτωση, δύο καθηγητές και τον αρχαιότερο μετεκπαι¬ 
δευόμενο ως εκπρόσωπο αυτών. Καθήκοντα Προέδρου 
του Συμβουλίου εκτελεί ο Υποδιοικητής της Σχολής. Ως 
Γραμματέας του Συμβουλίου, χωρίς ψήφο, ορίζεται κα¬ 
τώτερος αξιωματικός. 

2. Τα μέλη του Εκπαιδευτικού Συμβουλίου ορίζονται με 
διαταγή του Διευθυντή της Αστυνομικής Ακαδημίας, μετά 
από σύμφωνη γνώμη του Διοικητή της Σχολής, για κάθε εκ¬ 
παίδευση και αντικαθίστανται μόνο σε περίπτωση μετάθε¬ 
σης, μακροχρονίου κωλύματος ή απαλλαγής από τα κα- 
θήκοντά τους. Με την ίδια διαταγή ορίζονται ισάριθμα α¬ 
ναπληρωματικά μέλη, ισόβαθμα ή με την ίδια ιδιότητα. Ως 
αναπληρωματικά μέλη δύναται να ορισθούν και αξιωματι¬ 
κοί από άλλη Σχολή της Αστυνομικής Ακαδημίας, εφόσον 
δεν επαρκούν οι αξιωματικοί που υπηρετούν σ αυτή. 

3. Το Εκπαιδευτικό Συμβούλιο συγκαλείται με διαταγή 
του προέδρου, βρίσκεται σε απαρτία όταν είναι παρόντα 
πέντε τουλάχιστον απότα μέλη του και έχει τις ακόλουθες 
αρμοδιότητες: 

α. Προτείνει την κατάρτιση και την τροποποίηση ή βελ¬ 
τίωση του εκπαιδευτικού προγράμματος. 

β. Επισημαίνει τις αδυναμίες εφαρμογής του προγράμ¬ 
ματος μετεκπαίδευσης, την τυχόν ανεπάρκεια του διδα¬ 
κτικού προσωπικού, τις ατέλειες των εκπαιδευτικών βοη¬ 
θημάτων και την καταλληλότητα των βιβλίων ή άλλων εκ¬ 
παιδευτικών μέσων και υλικών, τα οποία προτείνονται για 
εκπαιδευτικά βοηθήματα, ύστερα από εισήγηση ενός από 
τα μέλη του. 

γ. Γνωμοδοτεί για οποιοδήποτε ζήτημα, αναφερόμενο 
στη βελτίωση της μετεκπαίδευσης, που τίθεται υπόψη 
του αρμοδίως. 

4. Το εκπαιδευτικό Συμβούλιο μπορεί να ζητά πληροφο¬ 
ρίες για θέματα της αρμοδιότητάς του και να δέχεται προ¬ 
τάσεις ή υποδείξεις των καθηγητών σε θέματα εκπαίδευ¬ 
σης. 

5. Οι προτάσεις και γνωμοδοτήσεις του Συμβουλίου κα- 
ταχωρούνται σε πρακτικό, αντίγραφο του οποίου υπο¬ 
βάλλεται ιεραρχικά στη Διεύθυνση Εκπαίδευσης του 
Υπουργείου Δημόσιας Τάξης. 

6. Το Εκπαιδευτικό Συμβούλιο έχει και πειθαρχική δικαιο¬ 
δοσία, σύμφωνα με όσα ορίζονται στα άρθρα 20 παρ. 2,28 
παρ. 3 και 38 παρ. 5 του παρόντος. Στις περιπτώσεις αυτές 
το Συμβούλιο συγκροτείται μόνο από τον Υποδιοικητή της 
Σχολής, τον Προϊστάμενο του Τμήματος Σπουδών - 
Δημοσίων Σχέσεων και τον Διοικητή του Τμήματος Επαγ¬ 
γελματικής Μετεκπαίδευσης Επιτελών - Στελεχών ή Ανθυ- 
παστυνόμωνή Ξένων Γλωσσών, κατά περίπτωση. 

Άρθρο 45. 

Διδακτικό προσωπικό 

1. Για το διδακτικό προσωπικό της Σχολής Μετεκπαί¬ 
δευσης και Επιμόρφωσης Ελληνικής Αστυνομίας εφαρ¬ 
μόζονται ανάλογα οι αντίστοιχες διατάξεις του Ο ργανι- 
σμού της Σχολής Αξιωματικών Ελληνικής Αστυνομίας. 

2. Ως καθηγητές στο Τμήμα Ξένων Γλωσσών διορίζο¬ 
νται πτυχιούχοι της διδασκόμενης γλώσσας ημεδαπού 
πανεπιστημίου ή ισότιμου πανεπιστημίου της αλλοδαπής. 

Άρθρο 46. 

Συγκρότηση Εκπαιδευτικών Τμημάτωνή Τάξεων - Αρχη¬ 
γός Εκπαιδευομένων. 

1. Οι εκπαιδευόμενοι συγκροτούνται σε Εκπαιδευτικά 
Τμήματα και, ανάλογα με τον αριθμό των εκπαιδευομέ- 
νων, σε Τάξεις. 

2. Αρχηγός του Εκπαιδευτικού Τμήματος ή της Τάξης εί¬ 
ναι ο ανώτερος κατά βαθμό ή αρχαιότερος μετεκπαιδευ¬ 
όμενος, βοηθούμενος στην εκτέλεση των καθηκόντων 
του, που του ανατίθενται από τη Σχολή Μετεκπαίδευσης 
και Επιμόρφωσης Ελληνικής Αστυνομίας, από τον επόμε¬ 
νο κατ αρχαιότητα εκπαιδευόμενο. 

Άρθρο 47. 

Υποχρεώσεις Μετεκπαιδευομένων. 

Οι μετεκπαιδευόμενοι έχουντις ακόλουθες υποχρεώσεις: 
α. Παρουσιάζονται με στολή και φέρουν αυτή κατόπιν 
διαταγής του Διοικητή της Σχολής κατά τη διάρκεια της 
εκπαίδευσης. 

β. Μετακινούμενοι εκτός έδρας φέρουν μαζί τους τα α¬ 
ναγκαία σε αυτούς δημόσια και ιδιωτικά είδη, που καθο¬ 
ρίζεται με διαταγή της Διεύθυνσης Εκπαίδευσης του 
Υπουργείου Δημόσιας Τάξης. 

γ. Ο φείλουν να παρακολουθούν τα προγράμματα με 
προσοχή και επιμέλεια. 


δ. Αρχιφύλακες και Αστυφύλακες, μετακινούμενοι ε¬ 
κτός έδρας, πριν από την αναχώρησή τους για εκπαίδευ¬ 
ση παραδίδουν τον ατομικό τους οπλισμό στις Υπηρεσίες 
τους. 

Άρθρο 48. 

Υπηρεσιακή κατάσταση μετεκπαιδευομένων. 

1. Οι εκπαιδευόμενοι στα Τμήματα Επαγγελματικής Με¬ 
τεκπαίδευσης Επιτελών - Στελεχών και Ανθυπαστυνόμων 
ως και στο Τμήμα Ξένων Γλωσσών κατά το χρόνο της εκ¬ 
παίδευσής τους αποσπώνται στη Σχολή. 

2. Οι Σπουδαστές της Σχολής, κατά το χρόνο εκπαίδευ¬ 
σής τους, δε διατίθενται σε άλλη υπηρεσία, εκτός εξαιρε¬ 
τικών αναγκών και κατόπιν διαταγής ή έγκρισης του 
Προϊσταμένου Κλάδου Διοικητικής Υποστήριξης. 

Άρθρο 49. 

Διακοπή φοίτησης. 

1. Η διακοπή φοίτησης των σπουδαστών των Τμημάτων 
Επαγγελματικής Μετεκπαίδευσης Επιτελών - Στελεχών 
και των Ανθυπαστυνόμων, ως και του Τμήματος Ξένων 
Γλωσσών, γίνεται στις περιπτώσεις που προβλέπονται 
στα άρθρα 20 παρ. 1,28 παρ. 1 και 38 παρ. 1 του παρόντος 
αντίστοιχα. 

2. Εκπαιδευόμενοι στα λοιπά Τμήματα Μετεκπαίδευσης 
και Επιμόρφωσης της Σχολής, οι οποίοι λόγω ασθένειας 
ή άλλης αιτίας κωλύονται από την εκπαίδευση, συνέχεια ή 
τμηματικά, επί χρόνο μεγαλύτερο από το ένα έβδομο (1 Π) 
του συνόλου των πραγματικών ημερών εκπαίδευσης, θε¬ 
ωρείται ότι δεν ολοκλήρωσαν την εκπαίδευση. Η εκπαί¬ 
δευσή τους διακόπτεται με διαταγή του Προϊσταμένου 
Κλάδου Διοικητικής Υποστήριξης, μετά από πρόταση του 
Διοικητή της Σχολής. 

ΚΕΦΑΛΑΙΟ ΙΒ’ 

ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ - ΑΠΟΤΕΛΕΣΜΑΤΑ 
ΜΕΤΕΚΠΑΙΔΕΥΣΗΣ 

Άρθρο 50. 

Εκπαιδευτικά προγράμματα. 

Με το αναλυτικό πρόγραμμα εκπαίδευσης, το οποίο 
καταρτίζεται από τη Δ/νση Εκπαίδευσης/Υ.Δ.Τ. και εγκρί- 
νεται από τον Προϊστάμενο Κλάδου Διοικητικής Υποστή¬ 
ριξης, καθορίζονται τα επιμέρους γνωστικά αντικείμενα 
των Τμημάτων και Σχολείων Μετεκπαίδευσης, με την επι¬ 
φύλαξη των διατάξεων των άρθρων 16 παρ. 2, 24 παρ. 2 
και 35 παρ. 3 του παρόντος, καθώς και ο χρόνος διδασκα¬ 
λίας για καθένα. Τα ωρολόγια προγράμματα καταρτίζο¬ 
νται από τη Σχολή. 

Άρθρο 51. 

Παρακολούθηση Εκπαίδευσης - Ελεγχος Επίδοσης - 
Αποτελέσματα. 

1. Η παρακολούθηση της εκπαίδευσης και η συμμετοχή 
σπς εργασίες είναι υποχρεωτική για τους εκπαιδευομέ- 
νους. 

2. Μετά το πέρας της εκπαίδευσης και σπς περιπτώσεις 
κατά τις οποίες δεν ορίζεται διαφορετικά σπς επιμέρους 
διατάξεις του παρόντος ή άλλες ειδικότερες διατάξεις, οι 
μετεκπαιδευόμενοι υποβάλλονται σε γραπτή δοκιμασία 
(ΤΕΣΤ) με το σύστημα της πολλαπλής επιλογής σε είκοσι 
τουλάχιστον ερωτήσεις στην ύλη όλων των διδαχθέντων 

γνωστικών αντικειμένων και αξιολογούνται μόνο με τον πε¬ 
ριγραφικό χαρακτηρισμό, σύμφωνα με την κλίμακα του άρ¬ 
θρου 37 παρ. 2 του παρόντος. Στις περιπτώσεις που η εκ¬ 
παίδευση περιλαμβάνει και πρακπκή εξάσκηση ή μόνο τοι- 
αύτη, ο μετεκπαιδευόμενος εξετάζεται με πρακτική 
δοκιμασία και κρίνεται με ανάλογο χαρακτηρισμό. Οι διατά- 
ξειςτηςπαρούσης παραγράφου εφαρμόζονται ανάλογα και 
για το Τμήμα Ειδικής Μετεκπαίδευσης Οδηγών (Τ.ΕΙ.Μ.Ο.). 

3. Η αποφοίτηση από τα Τμήματα Μετεκπαίδευσης και 
Επιμόρφωσης, με την επιφύλαξη των ειδικότερων διατά¬ 
ξεων του παρόντος, καταχωρίζεται στα ατομικά έγγραφα 
και συνεκτιμάται υποχρεωτικά κατά τη σύνταξη των εκθέ¬ 
σεων ικανότητας και τις κρίσεις για προαγωγή. 

4. Οι μη ευδοκίμως αποφοιτούντες, εφόσον δεν ορίζε¬ 
ται διαφορετικά στις επιμέρους διατάξεις, θεωρούνται ό¬ 
τι δεν φοίτησαν στο οικείο Τμήμα. Σχετική πράξη καταχω¬ 
ρίζεται στα ατομικά τους έγγραφα. 

Άρθρο 52. 

Πτυχία - Πιστοποιητικά σπουδών. 

1. Στους σπουδαστές που αποφοιτούν ευδόκιμα από τα 
Τμήματα Επαγγελματικής Μετεκπαίδευσης Επιτελών - 
Στελεχών και Ανθυπαστυνόμων απονέμεται πτυχίο. Στο 
πτυχίο αναγράφονται ο βαθμός, τα στοιχεία ταυτότητας, 
η διάρκεια φοίτησης και ο τελικός χαρακτηρισμός επίδο¬ 
σης. Τ ο πτυχίο υπογράφεται από το Διοικητή της Σχολής. 

2. Στους σπουδαστές, που αποφοιτούν ευδόκιμα από το 
Τμήμα Ξένων Γλωσσών, απονέμεται πτυχίο, στο οποίο ανα¬ 
γράφονται τα στοιχεία ταυτότητας, η διάρκεια φοίτησης, η 
τάξη στην οποία φοίτησε και ο τελικός χαρακτηρισμός επί¬ 
δοσης. Το πτυχίο υπογράφεται από το Διοικητή της Σχολής. 

3. Η Σχολή μπορεί να παρέχει πιστοποιήσεις και να δι¬ 
ευκολύνει τη συμμετοχή των αποφοίτων των Τάξεων των 
Β καιΓ βαθμιδών για τη συμμετοχή τους σε εξετάσεις που 
διενεργούνται από Πανεπιστήμια για την απόκτηση ανά¬ 
λογου πτυχίου της ξένης γλώσσας. 

4. Με διαταγή του Διοικητή της Σχολής ρυθμίζονται οι 
λεπτομέρειες της τελετής απονομής πτυχίων. 

5. Στους μετεκπαιδευόμενους που αποφοιτούν ευδόκι¬ 
μα από τα λοιπά Τ μήματα Μετεκπαίδευσης καθώς και το 
Τμήμα Ειδικής Μετεκπαίδευσης Ο δηγών επιδίδονται πι¬ 
στοποιητικά σπουδών, στα οποία αναγράφονται τα στοι¬ 
χεία της παραγράφου 1 του παρόντος άρθρου. 

Άρθρο 53. 

Ενστάσεις - Αναθεωρήσεις. 

1. Ενσταση κατά του κύρους εξέτασης μαθήματος, δι¬ 
καιούται να υποβάλει κάθε διαγωνιζόμενος στη Σχολή, 
κατά τη διάρκεια εξέτασης του μαθήματος και μέχρι πα¬ 
ράδοσης του γραπτού του, εφόσον η ένσταση αναφέρε- 
ται σε παράβαση διατάξεων που διέπουντη διενέργεια ε¬ 
ξετάσεων. 

2. Η ένσταση μαζί με σχετική έκθεση του Υποδιοικητή 
της Σχολής και το αντίγραφοτου πρακτικού της εξέτασης 
του μαθήματος υποβάλλεται αμέσως στον Προϊστάμενο 
Κλάδου Διοικητικής Υποστήριξης, ο οποίος αποφαίνεται 
επ αυτής μέσα σε πέντε (5) ημέρες. 

3. Αν η ένσταση γίνει δεκτή, επαναλαμβάνεται η εξέτα¬ 
ση του μαθήματος και επισύρονται οι προβλεπόμενες α¬ 
πό τις οικείες διατάξεις πειθαρχικές κυρώσεις. 

4. Υποβολή αιτήσεως αναθεώρησης των γραπτών απο¬ 
κλείεται. 


Άρθρο 54. 

Φύλαξη - Καταστροφή γραπτών. 

Τα γραπτά φυλάσσονται από τη Σχολή και η καταστρο¬ 
φή αυτών γίνεται από Τριμελή Επιτροπή, που συγκροτεί¬ 
ται με διαταγή του Διοικητή της Σχολής, η οποία συντάσ¬ 
σει σχετικό πρακτικό, ένα έτος μετά την αποφοίτηση των 
μετεκπαιδευομένων, εκτός αν υπάρχει δικαστική αμφι¬ 
σβήτηση, οπότε διατηρούνται μέχρι να εκδοθεί αμετά- 
κλητη απόφαση. Ο ενδιαφερόμενος μπορεί να λαμβάνει 
γνώση της βαθμολογίας επί του γραπτού του. 

ΚΕΦΑΛΑΙΟ ΙΓ’ 

ΠΕΙΘΑΡΧΙΑ-ΑΔΕΙΕΣ 
Άρθρο 55. 

Πειθαρχικές ποινές. 

Εκτός από τις ποινές που προβλέπονται από τον οικείο κα¬ 
νονισμό, στους μετεκπαιδευόμενους επιβάλλεται και η ποι¬ 
νή της αποβολής από τη Σχολή, σύμφωνα με τις διατάξεις 
των άρθρων 20 παρ. 2,28 παρ. 3 και 38 παρ. 5του παρόντος. 

Άρθρο 56. 

Αδειες. 

1. Στους σπουδαστές των Τμημάτων Επαγγελματικής 
Μετεκπαίδευσης Επιτελών - Στελεχών, Ανθυπαστυνόμων 
και Τμήματος Ξένων Γλωσσών χορηγούνται, με την επι¬ 
φύλαξη των διατάξεων των άρθρων 20 παρ. 1, 27 παρ. 2 
και 38 παρ. 1 του παρόντος, οι εξής άδειες: 

α. Εορτών Χριστουγέννων - Νέου Έτους - Πάσχα, η 
διάρκεια των οποίων ορίζεται από τη Διεύθυνση Εκπαί¬ 
δευσης του Υπουργείου Δημόσιας Τάξης κατά τη σύντα¬ 
ξη του προγράμματος. 

β. Κανονική ή βραχεία άδεια, εφόσον συντρέχουν σο¬ 
βαροί προσωπικοί ή οικογενειακοί λόγοι, μέχρι 10η μερών 
συνολικά στους σπουδαστές του Τμήματος Επαγγελμα¬ 
τικής Μετεκπαίδευσης Επιτελών - Στελεχών, Ανθυπαστυ¬ 
νόμων και Ξένων Γλωσσών και μέχρι τριών (3) ημερών 
στους σπουδαστές των άλλων Τμημάτων Μετεκπαίδευ¬ 
σης για ειδίκευση ή επιμόρφωση. Η άδεια αυτή αφαιρεί- 
ται από τη δικαιούμενη κατά το ίδιο ημερολογιακό έτος 
κανονική ή βραχεία. Η βραχεία άδεια δεν χορηγείται στο 
πολιτικό προσωπικό. 

γ. Ειδική άδεια εξετάσεων ή άλλες άδειες ειδικών περι¬ 
πτώσεων, που προβλέπονται από τον κανονισμό αδειώΝ. 

δ. Ο λιγόωρη άδεια απουσίας από την εκπαίδευση μέχρι 
τρεις ώρες εβδομαδιαίως, σε περίπτωση έκτακτης προ¬ 
σωπικής ή οικογενειακής ανάγκης. Η άδεια αυτή δεν λο¬ 
γίζεται ως χρόνος απουσίας από την εκπαίδευση. 

2. Οι ανωτέρω άδειες χορηγούνται από το Διοικητή του 
οικείου Τμήματος Μετεκπαίδευσης και Επιμόρφωσης. 

ΤΜΗΜΑ Δ’ 

ΤΕΛΙΚΕΣ ΔΙΑΤΑΞΕΙΣ 

ΚΕΦΑΛΑΙΟ ΙΔ’ 

ΓΕΝΙΚΕΣ ΔΙΑΤΑΞΕΙΣ 
Άρθρο 57. 

Βαθμοί Διοικούντων. 

1. Διοικητής της Σχολής είναι Αστυνομικός Διευθυντής. 

2. Υποδιοικητής της Σχολής είναι Αστυνομικός Υποδιευ¬ 
θυντής. 

3. Προϊστάμενοι των Τμημάτων του Επιτελείου και 
Διοικητές των Τμημάτων Μετεκπαίδευσης και Επιμόρφω¬ 
σης είναι Αστυνόμοι Α ή Αστυνόμοι Β. 

4. Επόπτες των Σχολείων είναι κατώτεροι Αξιωματικοί ή 
Ανθυπαστυνόμοι. 

5. Προϊστάμενοι των Γραφείων Γραμματείας των Τμη¬ 
μάτων Μετεκπαίδευσης και Επιμόρφωσης είναι Ανθυπα- 
στυνόμοι ή Αρχιφύλακες. 

Άρθρο 58. 

Αξιολόγηση προσωπικού. 

1. Οι εκθέσεις ικανότητος του Διοικητή της Σχολής συ- 
ντάσσονται από τον Διευθυντή της Αστυνομικής Ακαδη¬ 
μίας και γνωματεύει ο Προϊστάμενος του Κλάδου 
Διοικητικής Υποστήριξης. 

2. Οι εκθέσεις ικανότητας του Υποδιοικητή της Σχολής 
συντάσσονται από το Διοικητή της Σχολής και γνωματεύ¬ 
ει ο Διευθυντής της Αστυνομικής Ακαδημίας. 

3. Οι εκθέσεις ικανότητας των Προϊσταμένων των Τμη¬ 
μάτων του Επιτελείου, των Διοικητών των Τμημάτων Με¬ 
τεκπαίδευσης και Επιμόρφωσης και του Υπασπιστή της 
Σχολής συντάσσονται από τον Υποδιοικητή της Σχολής 
και γνωματεύει ο Διοικητής της Σχολής. 

4. Οι εκθέσεις ικανότητας των λοιπών αξιωματικών και 
του λοιπού αστυνομικού και πολπικού προσωπικού συ- 
ντάσσονται από το Διοικητή ή Προϊστάμενο του οικείου 
Τμήματος της Σχολής και γνωματεύει ο Υποδιοικητής της 
Σχολής. Η έκθεση ικανότητας του Προϊσταμένου του 
Περιφερειακού Ιατρείου συντάσσεται από τον Υποδιοι¬ 
κητή της Σχολής και γνωματεύει ο Διοικητής της Σχολής. 
Σε περίπτωση που ο προϊστάμενος του Περιφερειακού Ια¬ 
τρείου είναι κατά βαθμό ανώτερος από τον Υποδιοικητή 
της Σχολής, η έκθεση ικανότητος αυτού συντάσσεται από 
τον Διοικητή της Σχολής και γνωματεύει ο Δ/ντής της 
Αστυνομικής Ακαδημίας. 

Άρθρο 59. 

Εκπαιδευτικά βοηθήματα - Γραφική ύλη. 

Οι μετεκπαιδευόμενοι εφοδιάζονται με τα απαραίτητα 
εκπαιδευτικά βιβλία και γραφική ύλη που απαιτείται για 
την εκπαίδευσή τους, δαπάνες του Δημοσίου. 

Άρθρο 60. 

Εκπαιδευτικές εκδρομές - Επισκέψεις. 

1. Οι σπουδαστές των τάξεων των Β’ και Γ’ βαθμιδών 
του Τμήματος Ξένων Γλωσσών μπορούν, με έγκριση του 
Υπουργού Δημόσιας Τάξης, να πραγματοποιούν εκπαι¬ 
δευτική εκδρομή στο εξωτερικό και σε χώρες που ομιλεί- 
ται η διδαχθείσα στη Σχολή γλώσσα. Η εκδρομή πραγμα¬ 
τοποιείται μετά το πέρας των εξιτηρίων εξετάσεων και εί¬ 
ναι διάρκειας μέχρι 20 ημερών. Ο χρόνος της εκδρομής 
λογίζεται ως χρόνος κανονικής άδειας. 

2. Με το πρόγραμμα εκπαίδευσης μπορούν επίσης να 
καθορίζονται για όλα τα Τμήματα Μετεκπαίδευσης και 
Επιμόρφωσης ημερήσιες ή ολιγοήμερες εκπαιδευτικές 
εκδρομές και επισκέψεις στην έδρα ή εκτός έδρας της 
Σχολής σε αρχαιολογικούς, τουριστικούς, ιστορικούς χώ¬ 
ρους ή διάφορα ιδρύματα και εγκαταστάσεις. 

3. Η συμμετοχή στις εκδρομές και επισκέψεις των με- 
τεκπαιδευομένων είναι υποχρεωτική. 


Άρθρο 61. 

Προαγωγικές εξετάσεις Αρχιφυλάκων. 

Για τα θέματα που αφορούν τη διαδικασία διενέργειας 
των προαγωγικών εξετάσεων των Αρχιφυλάκων για το 
βαθμό του Ανθυπαστυνόμου σύμφωνα με το άρθρο 40 
του Π.Δ. 496/1987 (Α - 229), τα εξεταστέα μαθήματα και τα 
συναφή θέματα εφαρμόζονται ανάλογα οι διατάξεις των 
άρθρων 3 έως 19 του Π.Δ. 209/1995 (Α -111), με τη δια¬ 
φοροποίηση ότι στην προκήρυξη δεν καθορίζεται ο αριθ¬ 
μός προαγομένων. 

Άρθρο 62. 

Έμβλημα Σχολής. 

Το έμβλημα της Σχολής Μετεκπαίδευσης και Επιμόρ¬ 
φωσης Ελληνικής Αστυνομίας αποτελείται από το σύ¬ 
μπλεγμα του εμβλήματος του Σώματος της Ελληνικής 
Αστυνομίας και της σημαίας με το σταυρό τοποθετούμε¬ 
νο μέσα σε πλαίσιο. Στη βάση αυτού αναγράφεται με κε¬ 
φαλαία ο τίτλος της Σχολής και στην κορυφή,η φράση : 
“ΑΙΕΝ ΑΡΙΣΤΕΥΕΙΝ”. 

ΚΕΦΑΛΑΙΟ ΙΕ’ 

ΕΙΔΙΚΕΣ ΕΚΠΑΙΔΕΥΣΕΙΣ - ΜΕΤΕΚΠΑΙΔΕΥΣΕΙΣ 
Άρθρο 63. 

Γενικά. 

1. Το αστυνομικό προσωπικό, για πληρέστερη επαγγελ¬ 
ματική, επιστημονική ή τεχνική κατάρτιση ή εξειδίκευση ή 
πρακτική άσκηση, είναι δυνατό, να εκπαιδεύεται ή μετεκ¬ 
παιδεύεται εκτός της αστυνομικής ακαδημίας, είτε στο ε¬ 
σωτερικό, είτε στο εξωτερικό, με έξοδα του ιδίου ή του 
Δημοσίου. Στην τελευταία περίπτωση καταβάλλεται η α¬ 
ποζημίωση που προβλέπεται και για τους λοιπούς δημό¬ 
σιους υπαλλήλους (άρθρο 43παρ. 1 Ν. 1481/1984). 

2. Ως ειδική εκπαίδευση ή μετεκπαίδευση θεωρείται και 
η συμμετοχή σε εκπαιδευτικά ταξίδια, εκθέσεις, συνέ¬ 
δρια, συζητήσεις, ασκήσεις ή πρακτικές εφαρμογές στο 
εσωτερικό ή στο εξωτερικό. 

3. Το ανπκείμενο της εκπαίδευσης ή μετεκπαίδευσης 
πρέπει να προσιδιάζει στην αποστολή της Ελληνικής 
Αστυνομίας. 

4. Ειδικότερα, το αστυνομικό προσωπικό εκπαιδεύεται 
ή μετεκπαιδεύεται: 

α. Στο εσωτερικό, σε Σχολές ή Κέντρα Εκπαίδευσης των 
Ενόπλων Δυνάμεων, σε εκπαιδευτικά προγράμματα και 
σε Σχολές και Κέντρα Εκπαίδευσης, όλων των βαθμιδών, 
άλλων φορέων δημόσιου ή ιδιωτικού δικαίου, σύμφωνα 
μετις ισχύουσες διατάξεις. Η διάρκειατης εκπαίδευσης ή 
μετεκπαίδευσης αυτής καθορίζεται απάτην οικεία Σχολή 
ή Κέντρο ή εκπαιδευτικό πρόγραμμα. 

β. Στο εξωτερικό, σε αστυνομικές Σχολές ή Ανώτατα 
Εκπαιδευτικά ιδρύματα ή Σχολές ή Κέντρα ή Υπηρεσίες. 

5. Η εκπαίδευση ή μετεκπαίδευση γίνεται για μεν το ε¬ 
σωτερικό με διαταγή του Αρχηγού της Ελληνικής Αστυ¬ 
νομίας , για δε το εξωτερικό με απόφαση του Υπουργού 
Δημόσιας Τάξης. Στη διαταγή ή την απόφαση, κατά περί¬ 
πτωση, καθορίζονται η Σχολή ή το Κέντρο ή το εκπαιδευ¬ 
τικό πρόγραμμα ή η Υπηρεσία, όπου θα γίνει η εκπαίδευ¬ 
ση ή μετεκπαίδευση, το αντικείμενο αυτής, οι υποχρεώ¬ 
σεις των εκπαιδευομένων ή μετεκπαιδευομένων και κάθε 
άλλη αναγκαία λεπτομέρεια. Αν πρόκειται για εκπαίδευση 

ή μετεκπαίδευση στο εξωτερικό, καθορίζονται επιπλέον η 
χώρα και η διάρκεια της εκπαίδευσης ή μετεκπαίδευσης. 

Άρθρο 64. 

Προσόντα - Διαδικασία επιλογής. 

1. Οι υποψήφιοι προς εκπαίδευση ή μετεκπαίδευση 
πρέπει να συγκεντρώνουν τα παρακάτω προσόντα, εκτός 
από αυτά που απαιτούνται από τις διατάξεις των οικείων 
Σχολώνή άλλων φορέων εκπαίδευσης ή μετεκπαίδευσης: 

α. Εχουν αξιολογηθεί με το γενικό χαρακτηρισμό του¬ 
λάχιστο λίαν καλώς στις εκθέσεις ικανότητας του τελευ¬ 
ταίου έτους. 

β. Εχουν κριθεί ευμενώς από τα αρμόδια Υπηρεσιακά 
Συμβούλια κατά την τελευταία κρίση. 

γ. Εχουν προταθεί από τους αρμόδιους για τη σύνταξη 
και αναθεώρηση των εκθέσεων ικανότητας προϊσταμέ¬ 
νους τους, ως κατάλληλοι για τη συγκεκριμένη εκπαίδευ¬ 
ση ή μετεκπαίδευση. Στηνπρόταση επισημαίνονταιτυχόν 
ιδιαίτερες ικανότητες, γνώσεις ή εμπειρία, σχετικές με το 
αντικείμενο της εκπαίδευσης ή μετεκπαίδευσης. 

2. Επιπλέον, οι υποψήφιοι προς εκπαίδευση ή μετεκπαί¬ 
δευση στο εξωτερικό πρέπει: 

α. Να γνωρίζουν άρτια και αποδεδειγμένα τη γλώσσα 
της χώρας, όπου πρόκειται να αποσταλούν. 

β. Να μην έχουν υπερβεί οι μεν αστυφύλακες, αρχιφύ- 
λακες και ανθυπαστυνόμοι το 40ό έτος της ηλικίας τους, 
οι δε αξιωματικοί το 45ο. Ο περιορισμός αυτός δεν ισχύ¬ 
ει, αν υπάρχουν εξαιρετικοί υπηρεσιακοί λόγοι. 

3. Για την επιλογή αυτών που θα εκπαιδευτούν ή μετεκ¬ 
παιδευτούν, η Διεύθυνση Εκπαίδευσης του Υπουργείου 
Δημόσιας Τάξης, σε συνεργασία με τη Διεύθυνση 
Προσωπικού, καταρτίζει πίνακα αυτών που συγκεντρώ¬ 
νουν τα προσόντα των προηγουμένων παραγράφων, 
στον οποίο καταχωρούνται για ένα έκαστο των υποψη¬ 
φίων τυχόν επιπρόσθετα στοιχεία, σχετικά με το αντικεί¬ 
μενο της εκπαίδευσης ή μετεκπαίδευσης (ιδιαίτερες ικα¬ 
νότητες, γνώσεις, εμπειρία κ.λ.π.) και γίνεται μνεία αυτών 
που επιθυμούν. Ο πίνακας αυτός υποβάλλεται με πρότα¬ 
σή της, στην οποία γνωματεύει και η Διεύθυνση 
Προσωπικού, στον Υπουργόήτον Αρχηγό, κατά περίπτω¬ 
ση, για την τελική επιλογή. Η επιλογή γίνεται μεταξύ αυ¬ 
τών που συγκεντρώνουν σε μεγαλύτερο βαθμό τα απαι- 
τούμενα προσόντα. 

Προκειμένου για αποστολή στο εξωτερικό, η διαπίστω¬ 
ση της επαρκούς γνώσης της ξένης γλώσσας μπορεί να 
γίνει από ειδική επιτροπή, που συγκροτείται με διαταγή 
του Αρχηγού. 

Άρθρο 65. 

Υποχρεώσεις και δικαιώματα εκπαιδευομένων και μετεκ- 
παιδευομένων. 

1. Η φοίτηση στα συγκεκριμένα προγράμματα είναι υ¬ 
ποχρεωτική και θεωρείται ως διατεταγμένη υπηρεσία, συ¬ 
νεπαγόμενη ολική ή μερική, κατά περίπτωση, απαλλαγή 
από την άσκηση των κυρίων καθηκόντων. 

2. Διακοπή της φοίτησης και ανάκληση του εκπαιδευό¬ 
μενου ή μετεκπαιδευόμενου, απαγορεύεται. Κατ εξαίρε¬ 
ση, είναι επιτρεπτή η διακοπή της φοίτησης και ανάκληση, 
μετά από έγκριση ή απόφαση του οργάνου που διέταξε 
την εκπαίδευση ή μετεκπαίδευση, μόνο σε έκτακτες περι¬ 
πτώσεις και κυρίως σε περιπτώσεις ασθένειας ή σοβαρών 
οικογενειακών λόγων του εκπαιδευόμενου ή μετεκπαι¬ 


δευόμενου, ανώτερης βίας, έκτακτων υπηρεσιακών ανα¬ 
γκών, αποτυχίας σε οποιοδήποτε στάδιο της εκπαίδευ¬ 
σης ή μετεκπαίδευσης ή για σοβαρό πειθαρχικό παρά¬ 
πτωμα ή υπαίτιας παράβασης των ειδικών υποχρεώσεεων 
από τον εκπαιδευόμενο ή μετεκπαιδευόμενο. Η τελευταία 
αυτή περίπτωση συνεπάγεται και τον πειθαρχικό έλεγχο 
του υπαιτίου. 

3. Το εκπαιδευόμενο ή μετεκπαιδευόμενο αστυνομικό 
προσωπικό είναι υποχρεωμένο: 

α. Να συμμορφώνεται πλήρως προς τις επιβαλλόμενες 
από την οικεία Σχολή ή Κέντρο ή εκπαιδευτικό πρόγραμ¬ 
μα υποχρεώσεις, καθώς και τις σχετικές διαταγές και ο¬ 
δηγίες. 

β. Να υποβάλλει στη Διεύθυνση Εκπαίδευσης του 
Υπουργείου Δημόσιας Τάξης, μετά την αποφοίτησή του, 
τους τίτλους σπουδών και λεπτομερή έκθεση μελέτη για 
το αντικείμενο της εκπαίδευσης ή μετεκπαίδευσης. Ο ταν 
η εκπαίδευση διαρκεί τουλάχιστον ένα έτος υποβάλει κά¬ 
θε εξάμηνο σχετική έκθεση για την πορεία της εκπαίδευ¬ 
σης και στο τέλος κάθε εκπαιδευτικής περιόδου τα πιστο¬ 
ποιητικά επίδοσης. Προκειμένου για εκπαίδευση ή μετεκ¬ 
παίδευση στο εξωτερικό, υποβάλλει, μέσα σε εύλογο 
χρόνο από την επάνοδό του όχι όμως πέραν του διμήνου 
τα σχετικά με την εκπαίδευση ξενόγλωσσα κείμενα, μαζί 
με μεταφράσεις τους στην ελληνική γλώσσα. 

4. Το αστυνομικό προσωπικό που εκπαιδεύεται ή μετεκ¬ 
παιδεύεται στο εξωτερικό τελεί υπό την εποπτεία της οι¬ 
κείας Ελληνικής Διπλωματικής ή Προξενικής Αρχής, στην 
οποία παρουσιάζεται μόλις φθάσει στον τόπο του προο¬ 
ρισμού του, αλλά και κατά τη διάρκεια της εκπαίδευσής 
του, τουλάχιστον μία φορά το μήνα, εφόσον τέτοια Αρχή 
υφίσταται στην έδρα της εκπαίδευσης. 

Η αρχή αυτή μεριμνά για την παροχή σ αυτό κάθε ανα¬ 
γκαίας συνδρομής, παρακολουθεί τη διαγωγή του και την 
τακτική φοίτηση, άσκηση και επίδοσή του και τακτικά μεν 
κάθε τρίμηνο, έκτακτα δε όταν κρίνει ότι είναι αναγκαίο, α¬ 
ναφέρει στο Υπουργείο Δημόσιας Τάξης για την πορεία 
της εκπαίδευσης και γενικά τη συμπεριφορά των εκπαι- 
δευομένων. 

5. Η παράλειψη των ανωτέρω υποχρεώσεων συνεπάγε¬ 
ται τον πειθαρχικό έλεγχο των υπαιτίων. 

6.0 σοι αποφοιτούν ευδόκιμα από προγράμματα εκπαί¬ 
δευσης ή μετεκπαίδευσης τοποθετούνται, κατά προτίμη¬ 
ση, σε ανάλογες προς το βαθμό τους και το ανπκείμενο 
της εκπαίδευσης ή μετεκπαίδευσης θέσεις, για την προ¬ 
σφορότερη αξιοποίηση των γνώσεων που απόκτησαν. 

7. Κάθε εκπαίδευση ή μετεκπαίδευση καταχωρίζεται 
στα ατομικά έγγραφα και συνεκτιμάται υποχρεωτικά κα¬ 
τά τη σύνταξη των εκθέσεων ικανότητας καιτις κρίσεις για 
προαγωγή. 

Άρθρο 66. 

Εκπαιδευτική άδεια. 

1. Στο αστυνομικό προσωπικό που κατέχει πτυχίο ανώ¬ 
τατου εκπαιδευτικού ιδρύματος ή άλλης ισότιμης σχολής 
εφόσον έχει πενταετή τουλάχιστον πραγματική υπηρεσία 
και δεν έχει υπερβεί το 40ό έτος της ηλικίας του, μπορεί 
να χορηγηθεί εκπαιδευτική άδεια μέχρι τρία χρόνια για 
την ημεδαπή ή την αλλοδαπή, προς το σκοπό πληρέστε- 
ρης επαγγελματικής, επιστημονικής ή τεχνικής κατάρτι¬ 
σης ή εξειδίκευσης ή πρακτικής άσκησης αυτού σε αντι¬ 
κείμενα που σχετίζονται με τα καθήκοντά του, καθώς και 
την αποστολή και τις ανάγκες του Σώματος. 

2. Η εκπαιδευτική άδεια χορηγείται από τους αρμόδι¬ 
ους για τη χορήγηση της κανονικής άδειας, ύστερα από 
έγκριση, για μεν το εσωτερικό του Αρχηγού της Ελληνι¬ 
κής Αστυνομίας, για δε το εξωτερικό του Υπουργού 
Δημόσιας Τάξης. Στην εγκριτική διαταγή καθορίζονται τα 
στοιχεία της παρ. 5 του άρθρου 63 του παρόντος. 

3. Η έγκριση εκπαιδευτικής άδειας γίνεται ύστερα από 
πρόταση της Διεύθυνσης Εκπαίδευσης του Υπουργείου 
Δημόσιας Τάξης, εφόσον ο ενδιαφερόμενος συγκεντρώ¬ 
νει τα προσόντα των παρ. 1 και 2 εδάφ. α του άρθρου 64 
του παρόντος και υπάρχει αντίστοιχη υπηρεσιακή ανάγκη. 

4. Σε περίπτωση που για την έγκριση εκπαιδευτικής ά¬ 
δειας πρέπει να γίνει επιλογή μεταξύ περισσοτέρωντου ε¬ 
νός αιτούντων, εφαρμόζεται η διάταξη της παρ. 3 του άρ¬ 
θρου 64 του παρόντος. 

5. Στους λαμβάνοντες εκπαιδευτική άδεια καταβάλλο¬ 
νται μόνο οι αποδοχές του βαθμού τους. 

6. Με τις ίδιες προϋποθέσεις μπορεί να χορηγηθεί εκ¬ 
παιδευτική άδεια στους τυχόντες υποτροφίας του Ι.Κ.Υ. ή 
άλλου αναγνωρισμένου Ιδρύματος ή Ο ργανισμού του ε¬ 
σωτερικού ή του εξωτερικού, για χρόνο ίσο με το χρόνο 
της υποτροφίας, μη δυνάμενο πάντως να υπερβείτατρία 
χρόνια, καθώς επίσης και για τις περιπτώσεις της παρ. 2 
του άρθρου 63 του παρόντος. 

7. Ο σον αφορά τα δικαιώματα και τις υποχρεώσεις των 
τυχόντων εκπαιδευτικής άδειας εφαρμόζονται ανάλογα 
οι διατάξεις του άρθρου 65 του παρόντος. 

Άρθρο 67. 

Υποχρεωτική υπηρεσία εκπαιδευομένων - μετεκπαιδευο- 
μένων. 

1. Οι μετεκπαιδευόμενοι στις Σχολές της αστυνομικής 
ακαδημίας υποχρεούνται να υπηρετήσουν στο Σώμα, με¬ 
τά τη λήξη της μετεκπαίδευσης, για χρόνο τριπλάσιο του 
συνολικού χρόνου μετεκπαίδευσης, σε καμία όμως περί¬ 
πτωση λιγότετο από ένα χρόνο ή περισσότερο από τρία 
χρόνια. 

2. Οι εκπαιδευόμενοι ή μετεκπαιδευόμενοι εκτός αστυ¬ 
νομικής ακαδημίας, στο εσωτερικό ή το εξωτερικό, με μέ¬ 
ριμνα της Υπηρεσίας και δαπάνες του δημοσίου, υποχρε- 
ούνται να υπηρετήσουν στο Σώμα, μετά τη λήξη της εκ¬ 
παίδευσης ή μετεκπαίδευσης, για χρόνο τετραπλάσιο του 
συνολικού χρόνου εκπαίδευσης ή μετεκπαίδευσης, σε κα¬ 
μιά όμως περίπτωση λιγότερο από δύο ή περισσότερο α¬ 
πό πέντε χρόνια. 

Όσοι από τους ανωτέρω : 

α. Αποκτούν πτυχίο ή τίτλο ειδικότητας, με τα οποία δύ- 
νανται να ασκήσουν αντίστοιχο επάγγελμα, η υποχρέωση 
παραμονής τους υπολογιζόμενη κατά τα ανωτέρω, δεν 
μπορεί να είναι μικρότερη από πέντε χρόνια. 


β. Εκπαιδεύθηκαν ως προγραμματιστές ή αναλυτές η¬ 
λεκτρονικών υπολογιστών, υπέχουν υποχρέωση παραμο¬ 
νής στο Σώμα επί οκτώ χρόνια οι πρώτοι και δέκα οι δεύ¬ 
τεροι (άρθρο 4 Ν. 683/1977 Α - 247). 

γ. Εκπαιδεύθηκαν ως εκπαιδευτές και ως χειριστές - συ¬ 
νοδοί αστυνομικών σκύλων, υπέχουν υποχρέωση παρα¬ 
μονής στο Σώμα επί οκτώ χρόνια (άρθρο 7 Ν. 683/1977). 

3. Οι λαμβάνοντες εκπαιδευτική άδεια, για το εσωτερι¬ 
κό ή το εξωτερικό, υποχρεούνται να υπηρετήσουν στο 
Σώμα, μετά τη λήξη της εκπαιδευτικής άδειας, για χρόνο 
τριπλάσιο του χρόνου της συνολικής άδειας, σε καμία ό¬ 
μως περίπτωση λιγότερο από τρία χρόνια. 

4. Οι διακόπτοντες την εκπαίδευση, μετεκπαίδευση ή 
εκπαιδευτική άδεια, με υπαιτιότητά τους, υπέχουν υπο¬ 
χρέωση παραμονής στο Σώμα, υπολογιζόμενη στο διπλά¬ 
σιο του χρόνου που διήρκεσε η εκπαίδευση, μετεκπαί¬ 
δευση ή εκπαιδευτική άδεια μέχρι τη διακοπή της. 

5. Οι διατάξεις των προηγουμένων παραγράφων του 
παρόντος, πλη ν αυτών της παρ. 2 εδάφ. β και γ , δεν έχουν 
εφαρμογή για εκπαίδευση, μετεκπαίδευση ή εκπαιδευτι¬ 
κή άδεια, που η διάρκειά τους δεν υπερβαίνει τους δύο 
μήνες. 

6. Η υποχρεωτική υπηρεσία υπολογίζεται αυτοτελώς 
για κάθε εκπαίδευση, μετεκπαίδευση ή εκπαιδευτική ά¬ 
δεια, δεν μπορεί όμως στο σύνολό της να υπερβεί τα εί¬ 
κοσι χρόνια. 

Άρθρο 68. 

Ρύθμιση λεπτομερειών. 

Λεπτομέρειες και θέματα δευτερεύουσας σημασίας, 
που προκύπτουν κατά την εφαρμογή του παρόντος δια¬ 
τάγματος και αφορούν τη λειτουργία της Σχολής, ρυθμί¬ 
ζονται με διαταγές του Διοικητή αυτής. 

Άρθρο 69. 

Εναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος.- 

Αθήνα, 2 Ιουλίου 1996 

